Pribatutasuna - Salón Comic Donostia Entradas\nDonostiako Nazioarteko Komiki eta Manga Azoka\nLitekeena da, noiz edo noiz, Equinoccio Viajesek bere web orrian cookieak erabiltzea. Erabiltzailearen orriak web orrian pertsonalizatzeko edota erabiltzaileari zerbitzuak erregistratu behar dituela gogorarazteko erabiliko dira cookieak.\nData Google Analytics politikaren moduan tratatzen dira.\nEquinoccio Viajesek zure nabigatzailearen cookieak antolatzea nahi ez baduzu, zure nabigatzailea horretarako konfigura dezakezu -uko egingo die edota ohartarazi egingo zaitu web orri batek zure nabigatzailearen softwarean jarri nahi dituenean-.\nZure nabigatzaileak ez baditu cookieak onartzen, arazoak izan ditzakezu gure web orriko hainbat zerbitzu erabiltzeko.\nDatu Pertsonalak Babesteko abenduaren 13ko 15/1999 Lege Organikoa betez, honen bidez aditzera ematen dizugu zure datu pertsonalak Equinoccio Viajes S.A. (Prim kalea, 29, 20006 – Donostia, Gipuzkoa) sozietatearen ardurapeko fitxategietan jasoko direla, aukeratutako ekitaldirako zure erreserba kudeatzera begira. Erabiltzaileak baimena ematen du kontratatu duen ekitaldia antolatzen duten enpresak eta erakunde antolatzaileak bere datuak erabiltzeko, eta bidaia, aisialdi, ekitaldi eta gastronomiaren arloko produktu edo zerbitzu propioei edo hirugarrenen zerbitzuei buruzko jakinarazpen komertzialak igortzeko.\nEkitaldian zehar audioak eta bideo-irudiak hartuko dira, ekitaldiaren beraren publizitate eta sustapenerako. Horren guztiaren berri ematen dizugu eta, horrenbestez, berariaz onartzen duzu grabazioa finkatzea, erreproduzitzea, banatzea eta publikoki komunikatzea bitarteko propioak edo hirugarrenen bitartekoak baliatuta; bitarteko horien artean honakoak egon daitezke, besteak beste: webguneak, atari sozialak, erakusketa lekuak, telebista, etab. Bitarteko horien erabileraren helburuak lehen aipatuak izango dira, eta ematen den baimenak ez du inolako denbora-eperik izango, ezta inolako muga geografikorik ere.\nEdonola ere, interesdunek eskubidea izango dute informazioetara sartzeko zein horiek zuzentzeko, deuseztatzeko eta horien aurka egiteko, datuen babesaren arloan indarrean dagoen araudiak jasotzen dituen baldintzetan, lehen aipatutako helbidera jakinarazpen idatzi, datatu eta sinatua igorriz eta horrekin batera NANaren edo dokumentu baliokide baten fotokopia aurkeztuz, egiten duten eskaera zehaztuta betiere.\nEra berean, erabiltzaileari aditzera ematen zaio komunikazio mota hauetarako baja eman dezakeela gure mezu elektroniko guztien amaieran ageri diren pausoak eginez gero, edo idatziz jakinarazita, bestela, info@reservasequinoccioviajes.com helbide elektronikoan.


Covitek ETBri egotzi dio "ETA zuritzearen zerbitzura" aritzea | Bizigiro | Berria\nCovitek ETBri egotzi dio "ETA zuritzearen zerbitzura" aritzea\nUr handitan saioan haur motxiladunen gaia lantzea salatu du biktimen elkarteak.\n'Ur handitan' saioa ETB Tamaina handiagoan ikusi\nHaur eta gazte motxiladunak izan ziren protagonista astearteko Ur handitan saioan —hainbat euskal presoren seme-alabak azaldu ziren, beren bizipenak kontatzen—. Ikusmin handia piztu zuen, programak inoizko datu onenak bereganatu baitzituen. Araban, Bizkaian eta Gipuzkoan, %7,8ko ikusle kuota lortu zuen —euskaldunen artean, %16,5—.\n70.000 lagunek ikusi zuten erreportajea osorik —107.000 herritarrek uneren batean bat egin zuten ETB1eko emankizunarekin—. Bestetik, ETB1ek astearte osoan izan zuen audientziari %44,4ko ekarpena egin zion Xabier Madariagak aurkeztutako saioak. ETB1en batez besteko kuota %2ko ikusle kuota izan zen 2017. urtean.\nErreportajea osorik ikus daiteke EITBren nahieran zerbitzuan.\nKexu azaldu da, ordea, Covite biktimen elkartea. EITBri egotzi dio "ETA zuritzearen zerbitzura" egotea saioa egiteagatik baina haurren guraso presoen izen-abizenak edo horiek espetxean egoteko arrazoiak ez azaltzeagatik. Saioak "bere egiten ditu ezker abertzalearen postulatuak, inolako kritikarik gabe, eta terrorismoaren deslegitimazioa oztopatzen du".\nSare sozialetan ere oihartzun handia izan zuen erreportajeak, eta erabiltzaile askok haur eta gazte motxiladunen jarrera txalotu zuten. Xabier Madariaga aurkezleak ere eskerrak eman zizkien.\nEskerrik asko atzo #urhanditan ikusi zenuten guztioi! Ta batez ere, eskerrik asko Gari, Hize, Malen, Adur, Haizea, Amaiur, Maddi eta Xareri #motxiladunumeen errealidadearen zati bat azaleratzen laguntzeagatik.\n— Xabier Madariaga (@XMadariagaI) January 10, 2018\nGure alaba ere motxiladuna izan zen. Dena berriro gogoratzen. Inpotentzia eta zoriontasuna, biak gertu. #urhanditan #PrestGaude\n— Eider Alustiza (@EiderAlustiza) January 9, 2018\nHorrez gain, euskal presoen sakabanaketa salatzeko akuilu izan zen atzo gauean saioa. Asko izan ziren hasieratik negarrez aritu zirela aitortu zutenak ere.\nHunkigarria, ez dago heste hitzik. Preso guztiak etxera ekarri arte ez dugu etsiko. Maite zaituztegu! #MotxiladunUmeak #UrHanditan pic.twitter.com/2Gf1FqcDKw\n— Arnaldo Otegi (@ArnaldoOtegi) January 9, 2018\n— Aitziber Garmendia (@AitziGarmendia) January 9, 2018\n— Onintza Enbeita (@onintzaenbeita) January 9, 2018\n— Pilon (@pmendibil) January 9, 2018\n— Kike Amonarriz (@KikeAmonarriz) January 9, 2018\nMaitasuna dariela maitasuna barra-barra jasotzen duten #MotxiladunUmeak#UrHanditan\n— Exprai (@Exprai) January 9, 2018\n— Ane Muguruza (@Mugu_stx) January 9, 2018\nGatazkaren erruz sakondu ditugun baloreak, haur hauen baloreak, herri berri baten zimendu bihurtzen asma dezagun #urhanditan #MotxiladunUmeak\n— Jon Maia Soria (@maia_jon) January 9, 2018\n— lander garro (@landergarro) January 9, 2018


Astelehen honetan espetxeratu dute Mont de Marsanen Mikel Barrios irundarra, ekainaren 23an Parisen egindako epaiketan bost urteko espetxe zigorra ezarri ondoren.\nBarrios 2017ko urrian atxilotu zuten Berlinen eta Espainiako hedabideetan jadanik desagertutako ETAko buruzagitzat jo zuten. Frantziaren eskuetan utzi ondoren 2018ko urrian baldintzapeko askatasunean utzi zuten epaiketa arte. Joan den ekainaren 23an Parisen egindako epaiketan ezarritako bost urteko espetxe zigorra bete beharko du orain.\nArratsaldeko lehen orduetan espetxeratu dute eta, neurri hori ez datorrela ETA desagertu ondorengo egoerarekin bat iritzita, Euskal Herritik Mont de Marsanera joandako ordezkaritzak Barriosen kartzelaratzea salatu du. Baldintzapeko askatasunean egondako denboran, Barrios Itsasun bizi izan da eta herriko hainbat ekimenetan parte hartu du. Halako zigor motarekin, Frantziako justiziak baldintzapeko askatasuna eman ohi du segurtatzen bada zigortua bergizarteratua dagoela bizi den herrian. Barriosen kasuan, ostera, lana izan arren eta herrian guztiz integratua egon arren, espetxeratu egin dute.\nHorixe salatu dute espetxe aurrean bakegileek, espetxeratzea ez zela beharrezkoa eta horrek ez duela bizikidetzan laguntzen adieraziz. Bertaratutakoen artean izan da Mikel Iribarren Itsasuko alkate berria –beheko txioko bideoan–, Barriosi sostenguan emanez:\nDenuncia y solidaridad civil y política con Mikel Barrios al entrar en la cárcel de Mont de Marsan https://t.co/YEjYYklaK0 @naiz_info #IzanBidea #MikelEtxera pic.twitter.com/KYXx33hmcd\n— Sare #IzanBidea ↗ (@sare_herritarra) June 29, 2020\nSare Herritarrak Bilbon egin du protesta ekitaldia, Frantziako kontsulatuaren aurrean.


Zein musika entzuten zen duela 30 urte Erne dantzalekuan? : Oarsoaldeko Hitza\nZein musika entzuten zen duela 30 urte Erne dantzalekuan?\nErne dantzalekua zenean 1992ko maiatzean 'pintxatu' zuten saioa bat igo dute Youtubera.\nAisialdi ohiturak asko aldatu dira, zer esanik ez COVID-19aren etorrerarekin. Orain dela hiru hamarkadako gau giroaren parte ziren, batzuetan modu ia uztartu ezinean, txosnak, tabernak, igandeetako dantzaldiak eta dantzalekuak.\nGazte kuadrillako bakoitzak bere gotorlekua zuen, nahiz eta haien muga nahiko lausoa izan zitekeen. 1990eko fenomenoa izan zen Bakailaoaren Bidea izenekoa, Valentziar Herrialdean epizentro izan zuena. Garaian garaiko musikarik modernoena pintxatzen zuten Mediterraneo aldean, eta handik zabaltzen zen penintsula osora, baita Euskal Herrira ere.\nHala ere, hasieran punka, post-punka eta beste hainbat musika estilo alternatibo (idatz dezagun kurtsibaz) entzun zitezkeen diskoteketan. Ondoren etorri zen benetako bizi-estilo berria ekarri zuen musika mota: elektronikoa.\nTrancea, eurodancea, acid housea eta dj-en apetaren araberako abestiak ziren asteburu bukaezinen soinu banda, autoan diskotekaz diskoteka mugitzen zenean. Moda ibiltaria izan arren, gasolina ez zen —orokorrean, noski— erregai nagusia.\nGipuzkoako eskualde bakoitzean geraleku bat zegoen, eta Oarsoaldean Erne —gero Itzela— zen musika elektronikoaren tenplua. Lau udalerrietako zein inguruetako —baita Frantziako estatuko— pertsonak hurbiltzen ziren dantza egitera, ligatzera edo dena delakora.\nBidai luzea izango zena zirudiena bukatu zen, azken kilometroak irentsi ziren mendearen hasieran. Kontsumo-ohituren aldaketa, beherakada demografikoak zein errepideetako arauak gogortzea izan ziren Bakailaoaren Bidea-k ordaindu beharreko bidesari garestiak.\n2017an bota zuten Itzela diskoteka, eta herriguneetatik kanpo kokatzen ziren dantzaleku haien arrasto askorik ez da geratzen. Bai, ordea, ondarea. Aritz C. zarauztarrak 1992ko maiatzaren 7ko Erneko musika saio bateko kasetea digitalizatu eta Youtubera igo du, denek entzuteko moduan, baita zapata zola dantzarako pistan gastatu zutenen seme-alabek ere.\nNostalgiaren ziztadak musika-noten forma eduki dezakeelako.\nOharra: hau irakurtzen ari zaren bitartean lo egiteko asmoa baldin badaukazu, ez eman play-ri.\n[Argazkia zein bideoa Yo He Bailado Facebookeko orrialdetik eskuratu dira]


Txina EEE L7e Karga Elektrikoaren Garraioa Autoen fabrikatzaileak eta hornitzaileak | Yunlong\nEEko Motor Elektrikoa\nEEE kabina elektrikoaren autoa\n3 gurpileko kabinako auto elektrikoa\n4 gurpileko kabinako auto elektrikoa\nEEE Karga Elektrikoa\nEEE elektrikoen autoa\nEEE L3e Motor Elektrikoa\nEEE L6e Kabina Elektrikoaren Autoa-N2\nCEE L2e kabina elektrikoaren autoa -Y1\nEEC L6e Electric Cargo Car ...\nCEE L6e kabina elektrikoaren autoa-Y4\nCEE L7e zama elektrikoen garraiorako autoa\nOperazioaren Filosofia: Yunlong E-autoak, Eletrify Your Eco Life!\nPosizionamendua: Hiri edo komunitate erabilgarritasuna lortzeko, azken kilometroak entregatzeko irtenbideak, espresak, udalerriak, instalazioen kudeaketa, hotelak, mugikorretarako salmenta, etab.\nZiurtagiria: EEE L7e\nHornidura gaitasuna: 1000 unitate / hilean\nMOQ: 1 unitate\nPortua: Fangcheng, Guangxi\nOrdainketa baldintzak: TT / LC\nBidalketa baldintzak: Gordailua jaso eta 20-40 egunetara\nKarga: 1 unitate 1 * 20 GPrako, 4 unitate 1 * 40 HQrako\nAuto mailako metalezko plakekin egindako egiturak diseinatu dira eta aurrealdeko parpaila altzairuzko tutuz egina dago segurtasun handiagoa lortzeko. Gure plataformaren grabitate zentro baxuak iraulketa ekiditen laguntzen du eta segurtasunez gidatzen zaitu.\n2.Plateemetal estalkia eta pintura:\nJabetza fisiko eta mekaniko integral bikaina, zahartzearen erresistentzia, erresistentzia handia eta mantentze erraza\n72v / 4000w A / C motorra. Motor elektrikoak mantentze-lanik gabeko berun azido bateria itxi ditu. Atzeko ardatzetan muntatutako korronte alternoko motorrak berehalako potentzia eskaintzen du eraginkortasuna maximizatuz eta energia aurrezteko. Karga nominala 500 kg-koa, eta gehienez 2 tona atoian jartzea (errepide azalera leuna)\nXasisak: Metalezko eskailera modularreko xasisaren gainean eraikia, metala estanpatu eta soldatzen da, segurtasun maximoa lortzeko. Ondoren, xasis guztia korrosioaren aurkako bainu batean sartzen da, pintura eta azken muntaia egitera joan aurretik. Bere itxitako diseinua bere klaseko beste batzuk baino indartsuagoa eta seguruagoa da, bidaiariak kalteak, haizea, beroa edo euritik babesten dituen bitartean.\nEsekidura Sistema: Aurreko ardatza eta esekidura esekidura independenteak dira, egitura sinplea eta egonkortasun bikaina. Atzeko ardatza integratua, altzairu osoko tutu bidez soldatutako ardatza, zarata txikiagoa, iraunkorragoa eta fidagarriagoa.\nMotorra: Korronte alternoko motorra, automatikoki atxikitzeko funtzioa duena, indartsua eta uraren kontrakoa, zarata txikiagoa, karbono eskuilarik gabea, mantentze-lanik gabea.\nBateria:Mantentze-lanik gabeko berun azido bateria, ordezkapen errazak, 300-500 aldiz kargatzeko zikloak (1-2 urte) -20 eta 50 ° C bitarteko lan ingurunean. Lithium berritzea laster erabilgarri egongo da\nAurreko haizetakoa: 3C beira tenplatu eta ijeztatu ziurtagiriek ikusmen eta segurtasun gehiago hobetzen dute.\nArbel: LCD pantaila neurgailuaren diseinu konbinatua, informazio pantaila zabala, zehatza eta argia, distira erregulagarria, potentzia, kilometrajea eta abar erraz ulertzeko erraza.\nOntziko pantaila, alderantzizko kamera, Bluetooth, MP5, USB konektorea eta abar\nLED argi sistema:LED auto argien diseinu estilo txiki eta delikatua, argi transmitantzia handia eta energia kontsumo txikia.\nKarga Kutxa:Kaxako materiala basalto-zuntzaren (BF) indartzearen material konposatua da. Ingurumenaren babes ez-organiko mota berria da, errendimendu handikoa, ingurunean zuzenean degradatu daiteke baztertu ondoren. Isolamendu elektrikoa, korrosioaren erresistentzia eta tenperatura altuko erresistentzia bezalako propietate bikainak ditu.\nAukerako zatiak: 5000w-ko motorra, Aire girotua, aurrealdeko bumper-a, aurreko bumper-a argi handi / txikiarekin, atoian jartzeko kakoa, aluminiozko aleaziozko erlaitza\nZerbitzuaren ondoren: Motor eta sistema elektrikoaren bermea urtebetean, berun azidoaren bateria urtebetekoa da. Gainerako zatiei dagokienez, kontsultatu zerbitzuaren eskuliburua.\nEskuragarri dauden koloreak: Gorria, horia, urdina, berdea, zuria, beltza, pertsonalizatua.\nProduktuen fitxa teknikoa\nEEE L7e Homologazio Arauetako Fitxa Teknikoa\n3570 * 1370 * 1550\nGehienez Abiadura (Km / h)\nGehienez Barrutia (Km)\nLurzoruaren gutxieneko sakea (mm)\nZama-kaxaren neurria (mm)\n1610 * 1310 * 1100\nKargatzeko gaitasuna （Kg）\nAire girotuko motorra\n100Ah berun azido bateria\nAtzeko ardatz integratua\nAurrealdea 145-R12 Atzeko 145-R12\nLCD pantaila + alderantzizko kamera\nAtearen sarraila eta leihoa\nKontuan izan konfigurazio guztia EEE homologazioarekin bat etorriz zure erreferentziarako soilik dela.\nAurreko: EEE L3e Motor Elektrikoa\nHurrengoa: Super erosketa Txinan 24V UTV Ride Car on Children Toy Car Kids Car Electric\nZama Furgoneta Elektrikoa\nFocus 5 urtez mong pu irtenbideak ematean.


Abentura Añanan | Top esperientziak | Turismoa Euskadi - Turismoa Euskadin\nAñanako eskualdea paradisu bat da turismo aktiboaren esparruko ekintzak eta abenturarekin lotutako jarduerak burutzeko. Euskadiko herritar askorentzat oraindik ezezaguna den lurralde honek aukera ugari eskaintzen ditu. Bidezidor ederrak, mendiko bizikletan ibiltzeko ibilbideak, eskalatzeko bideak, via ferratak, kayakak, abentura-parkea... Askotariko jarduerak egin daitezke lurralde honetan, nola bakarrik, hala profesional onenak alboan dituzula.\nGoizerako plana, agian, nekagarriena izan daitekeenez, beraz goiz jaiki beharko dugu bero handieneko orduak eta eguzkipean egotea saihesteko. Aventura Sobrón enpresaren aparkaleku irekira gerturatu beharko dugu. Han gure ibilgailua utzi eta lehenengo jardueraraino eramango gaituen bidea hartuko dugu. Sobrongo Via Ferrata honek ez dauka parekorik Euskadin. Zailtasun-maila desberdineko hiru zati dauzka, egun desberdinetan edo egun bakar batean egin daitezkeenak.\nJarduera honek derrigorrezko ekipamendua eta aldez aurretiko esperientzia izatea eskatzen duenez, gida profesionalen zerbitzuak kontratatu behar dira.\nAldez aurretik esperientzia izanez gero, nahikoa da Aventura Sobrón enpresan derrigorrezko materiala alokatzea ibilbidera sartu ahal izateko. Ibilbide gogorra da, soilik pertsona ausartenentzako egokia.\nIbilaldia amaitzeko 3 ordu inguru behar dira.\nBurututako esfortzuaren ostean, atseden hartu behar da. Jarraian, BTT Zentroko harrera-puntura abiatuko gara, zeina Angostoko kanpinean kokatuta dagoen. Gure bizikletekin joan beharko dugu, izan ere, bertan ezin baitira bizikletak alokatu.\nZentroak eskaintzen dituen 8 ibilbideen artean bat hautatzeko aukera izango dugu han. Goizeko saioaren ondoren, Gaubeako R03 ibilbide urdina egitea gomendatzen dizuegu, harrera puntu beretik irteten dena. Ibilbideak 13 km inguru ditu, tartean soilik 140 metroko desnibel metatu txikia izanik, eta horrek txangoaz gozatzeko aukera emango digu. Ibilbide honek Varonatarren Dorretxera hurbilduko gaitu, zeina ezinbestean bisitatzeko eta argazkiak ateratzeko moduko dorretxea den.\nIbilbidea amaitzean, betiere kanpina irekita baldin badago, bertan atseden hartu eta indarberritu ahalko gara, gure egoitzara itzuli aurretik.\nSobrongo Ferrata- askotariko jarduerak / Materiala alokatzea edo jardueraren gidaritza: Aventura Sobrón / www.aventurasobron.com\nSobrongo Via Ferratarekin batera, Ur Museoa bisita ezazu.\nGesaltza-Añanako turismo bulegoa: 945 35 13 86\nValderejo BTT Zentroa: https://turismoa.euskadi.eus/eu/kirol-instalazioak/valderejo-anana-btt-zentroa/aa30-12375/eu/\nAñana turismoa: https://www.ananaturismo.com/\n· Sobrongo Ferrata egiteko, ibilgailua Aventura Sobrón enpresaren aparkalekuan uztea gomendatzen da, bertan baitago ibilbidearen abiapuntua\n· Aldez aurretiko esperientziarik edo beharrezko ekipamendurik izan ezean, gida profesional tituludunen zerbitzuak kontratatu behar dira.\n· Bizikletazko ekintzaren kasuan, norberak bere bizikleta eta beharrezko ekipamendua eraman behar ditu.


Gaur, Mañariako Angurretako proiektua ikusteko bisita eta auzo eskolen erakusketa Iurretan | dotb Durangaldeko Telebista\nGaur, Mañariako Angurretako proiektua ikusteko bisita eta auzo eskolen erakusketa Iurretan\nDeja un comentario\t/ AGENDA, ALBISTEAK / 2021-10-15 2021-10-16\nMañarian bisita gidatua eta kontzertua izango da, Iurretan berriz Askondo plazan auzo eskolen bilakaera ezagutu ahal izango da\nEkitaldi biak gaur izango dira Iurreta eta Mañarian\nMAÑARIA/IURRETA.- Gerediaga elkartea, Garai, Mañaria, Iurreta, Berriz eta Zaldibarko udalekin elkarlanean aritu da eta Durangaldeko ondarea ezagutzeko bost ekintza diseinatu ditu Ondarearen Europako Jardunaldien barruan. Horietako bi asteburu honetan egingo dira.\nMAÑARIAKO ANGURRETA HARROBIA.- Victor Arrizabalaga artistak proiektu artistikoa garatzen dabil Mañariko harrobian. Gaur, Iñaki Garcia geologoaren eta artistaren azalpenekin, natur ondarea kultur ondare bihurtzeko asmoa ezagutzeko aukera izango da. Gainera, 4kote taldearen kontzertu laburra ere izango da.\nLeku kopuru mugatua egon da bisita honetarako eta dagoeneko bete da Auzo eskolak Iurretan\nAuzo eskolen inguruko erakusketa eta hitzaldiak egongo dira Iurretan.\nHorretarako, Askondo plazan erakusketa prestatuko dute larunbat arratsaldean eta igande goizean. Urriaren 17an, igande goizean bestetik, auzo eskolen gaineko historia ezagutzeko hitzaldia ere izango da. Auzo eskolei esker, baserri guneetan, urrun zeuden auzoetako umeek aukera izan zuten heziketa publikoa jasotzeko. Euskal Herriko Unibertsitateko Hezkuntzaren Museoko arduradunak izango dira solasaldian parte hartzen. Horrekin batera, Iurretako Goiuria ikastolari buruz egiten dabiltzan ikerketa lanaren aurkezpen laburra ere izango da.\nAsteburuan zehar jaietan murgilduko dira berriro ere zaldibartarrak ZALDIBAR.- Asteburu honetan San Andres jaietan murgilduko da Zaldibar eta gaurko txupinazoaren…


Merkataritza-saltokiak modernizatzeko laguntzak 2015 - Laguntzak eta bekak (Jarduera ekonomikoa) - Administrazioak\n[MEC] Merkataritza-saltokiak modernizatzeko laguntzak 2015\nEuskal Autonomia Erkidegoan dauden merkataritza-saltokiak modernizatzea.\nETEak (enpresa txiki eta ertainak) Informazio xehatua\nEnpresaburu indibidual edo autonomoa Informazio xehatua\nArmak ekoiztera , merkaturatzera eta finantzatzera ez dedikatzea, Euskal Autonomia Erkidegoaren Herrialde Pobretuekiko Justizia eta Elkartasun Gutunari buruzko abenduaren 28ko 14/2007 Legeak xedatutakoa betez.\nLaguntza edo diru-laguntza publikoak eskuratzea eragozten duen zehapen administratibo edo penalen bat jaso ez izana, ez eta horretarako gaitasuna eragozten dien legezko debekuren batean ez egotea ere, sexu-bereizkeriagatiko debekuak barne, Emakume eta Gizonen arteko Berdintasunerako otsailaren 18ko 4/2005 Legearen seigarren azken xedapenean xedatutakoarekin bat.\nEnpresa ertain eta txikien definizioari buruz Batzordeak emandako 2003ko maiatzaren 6ko 2003/361/EE Gomendioan xedatutako betekizunak errespetatzea, edo, bestela, gomendio hura ordeztu edo aldatzen duten xedapenak.\nEBAZPENA, 2015eko ekainaren 29koa, Merkataritza eta Turismoko sailburuordearena. Honen bidez, argitara ematen da merkataritza-establezimenduak modernizatzeko laguntza-programan ezarritako diru-laguntzak 2015eko ekitaldian emateko deialdia. Deialdiaren araudia AGINDUA, 2015eko ekainaren 24koa, Ekonomiaren Garapen eta Lehiakortasuneko sailburuarena,zeinaren bidez aldatzen baita merkataritza-saltokiak modernizatzeko laguntza-programa arautzen duen agindua. Araudia AGINDUA, 2014ko ekainaren 25ekoa, Ekonomiaren Garapen eta Lehiakortasuneko sailburuarena, zeinaren bidez arautzen baita merkataritza-saltokiak modernizatzeko laguntza-programa. Araudia\nEkonomiaren Garapena eta Lehiakortasuna > Merkataritza eta Turismo Sailburuordetza\nEkonomiaren Garapena eta Lehiakortasuna / Merkataritza eta Turismo Sailburuordetza > Merkataritza Zuzendaritza\nEbazpen hau argitaratu ondorengo eguneko 09:00etan hasiko da eskaerak aurkezteko epea eta 2015eko irailaren 15ean amaituko da, 12:00etan.\nAurkeztu beharreko beste dokumentazioa:\nZinpeko aitorpena puntu hauek direla eta:\nInbertsio hori bera egiteko beste erakunde publiko zein pribatu batzuetatik jasotako edo haiei eskatutako laguntzak.\nEkitaldian bertan edo aurrekoetan enpresak jaso dituen de minimis laguntzak.\nLaguntza-porzentajea handitzeko titulazioa eta ziurtapena aipatzen zaien langileek beren lan-harremana laguntza eskatzen den saltokiarekin dutelako aitorpena.\nEz daukala inolako itzultze- edo zehatze-prozedurarik abian, ez Euskal Autonomia Erkidegoko Administrazio Orokorrak ez haren erakunde autonomoek emandakorik, izaera bereko diru-laguntzaren esparruan hasitakorik.\nDokumentu hauen fotokopia: eskatzailearen ordezkaritza-ahalordea, eratze-eskritura eta geroztik eskriturak izandako aldaketak, eta bidezko erregistroetan inskribatuta dagoela egiaztatzeko dokumentua.\nPertsona juridikoaren identifikazio fiskaleko txartela edo eskatzailearen nortasun-agiriaren fotokopia.\nJarduera Ekonomikoen gaineko Zergan izandako alten eta bajen ziurtagiri historikoa.\nJatorrizko fakturak edo fakturen fotokopia konpultsatuak.\nOHARRA: Soilik onartuko dira 50 euro edo gehiagoko fakturak, BEZik gabe, eta kontzeptua kodifikatu gabe dutena (9.4.j. art.).\nKontzeptua kodifikatuta duen faktura onartu ahal izateko, fakturan bertan aipatzen den aktiboa zein den egiaztatzen duen dokumentazioa aurkeztu beharko da.\nAurkeztutako fakturen jatorrizko ordainagiriak edo konpultsatutako kopiak.\nHala badagokio, Merkatarien Elkarteko kide dela egiaztatzen duen ziurtagiria.\nHala badagokio, enpresak lortutako kalitate- edo bikaintasun-, edo “Saltokitik Enpresara programan parte-hartu izanaren ziurtagirien kopiak.\nAzken TC2 agiria.\nLanbide heziketaren titulazioaren edo merkataritza sektorearekin lotutako profesionaltasun ziurtagiriaren kopia konpultsatua.\nEmakumeen eta gizonezkoen aukera berdintasunerako Lankidetza Erakunde gisa aintzatestea.\nMerkataritza, Industria, Zerbitzu eta Nabegazio Ganberaren ziurtagiria, Enpresa Transmisioa programan parte-hartu izana egiaztatzen duena.\nEskabidean jasotako datuak egiazkoak diren espedientearen tramitazioaren edozein unetan egiaztatu ahal izango dira. Goian aipatutako zinpeko aitormenean agertzen den daturen bat faltsua izanez gero, administrazio- zein zigor-erregimenaren arabera dagokion zehapena jasoko du.\nInbertsioak hainbat saltokitan egiten dituzten enpresek eskabide bakar bana egingo dute saltoki bakoitzeko. Gainerako dokumentuak lehen eskabidean baizik ez dira aurkeztu behar, ez guztietan.\nAdministrazioak eskatu ez badizu ere, nahi beste dokumentu aurkez ditzakezu


Pasa den ostiralean abiatu zuten grebaldia New Collageko beharginek. Indar polizialen presentzia nabarmena izan zen protestetan; langileek, baina, borrokan jarraituko dute. "Langileen antolakuntzaren beharra" nabarmendu dute egunotan.\nLangileak protestan. Argazkia: Gedar\nIragan ostiralean hogei pertsonatik gora elkartu ziren Villatuertako (Nafarroa) New Collage enpresaren kanpoaldean, langileek grebari hasiera emateko egin zituzten protestetan. Guardia Zibilaren eta Foruzaingoaren presentzia nabarmena izan zen mobilizazioetan. LAB sindikatuko ordezkari batek azaldu duenez, "2015 eta 2018 urteen artean, enpresaren fakturazioa 3 milioitik ia 7 milioira arte igo da"; etekinak igota ere, ordea, "enpresaren aurrekontuaren %9 soilik dagokie langileei", eta "urteko 365 egunetan egiten dute lan".\nMobilizazioetan mahai gainean jarri dute langileen antolakuntzarako beharra. Izan ere, beharginek azaldu dutenez, "hauteskunde sindikalak egin arte", enpresak ez die zor zien diru guztia ordaindu lanaldi osoko langileei. Era berean, hauteskundeen aurretik, soilik langile batek betetzen zuen gaueko txanda, "horrek suposatu dezakeen arriskuarekin, istripuren bat gertatuz gero". Langileen aldarrikapenei esker, orain, bi langile izaten dira gauean.\nAsteburu osoko grebaren ostean, hasi berri den astean ere jarraipena emango diote borrokaldiari, hilaren 15etik aurrera.


Ez da kasualitatea – Orgullo Athleticzale\nGaltzea gogorra da. Askoz gutxiago den talde baten kontra kale egiteak sekulako mina egiten du. Baina gogorrena da aurkari apal baten kontra galtzea eta inor ez harritzea. Edozein egunetan gerta zitekeela pentsatzea, alegia. Athleticeko jarraitzaileak sentipen hori izan zuten Formenteraren kontra. Espainiako Kopako porrotak jota utzi du Kuko…\nAnterior Entrada anterior: “Debemos evitar que el Athletic se lleve a nuestros referentes”\nSiguiente Entrada siguiente: Iker Muniain, presente en un ‘temazo’ de Henry Mendez y Team Mati


Redes Sociales e Internet: riesgo de adicción, erotismo y agresión en adolescentes y jóvenes. Detección y prevención | Cursos de Verano UPV/EHU\nAzken urteetan, areagotu egin da internetek eta sare sozialek mundu mailan izan duten inpaktuarekiko interesa, batik bat nerabeek eta gazteek teknologia honekin duten harremanarekikoa.\nIkastaro honek informazio berri eta interesgarria eskaintzen du, entzutez ezagutu bai baina gizartean egiazki duen eragina ezagutzen ez den gai bati begiratzeko. Errealitate ezkutu bati buruzko informazioa eta erantzunak ematen saiatzen da, nerabeek eta gazteek internet eta sare sozialak erabiltzeko duten moduari lotuta. Natibo birtualak gero eta goizago hasten dira eta sarriago erabiltzen dituzte mugikorrak eta smartphoneak, eta areagotu egiten ditu horrek mendekotasun, eraso eta erotismoari lotutako on-line arriskuak.\nGaztetxoen eta nerabeen ezaugarri psikologikoek eragina dute internet erabiltzeko moduan, eta arrisku portaerak eragin ditzakete hainbat arlotan. Bestetik, adin honetako pizte erotiko eta sexualak adierazpide bat aurkitzen du sextingaren praktika zabalduan. Egunero igotzen dira hodeira argazki erotikoak edo sexualizatuak, eta xantaia egiteko erabil daitezke. Nerabeen artean inpaktu gero eta handiagoa duen praktika hau cyberbullying eta groomingaren (adingabeei eragindako sexu abusua) arriskuaren oinarrian dago, ondorio psikologiko larriak –baita batzuetan lege ondorioak ere– izan ditzakeena.\nAdin goiztiarretan internet erabiltzea hezkuntza, gizarte eta klinika alorretan interes handia duen gaitzat hartzen da, gurasoen eta irakasleen jardunetik harago doana. Belaunaldien arteko arrakala birtuala (nerabeen eta guraso-hezitzaileen artekoa) begien bistakoa da, eta horregatik askotan bigarrenak, harrituta eta nahastuta, erantzun ezinean gelditzen dira.\nHorregatik, prebentzio orientazioak eskaini nahi dira, neska-mutiko nerabeen garapen ebolutiboan jokatzeko moduari buruzkoak.\nInformazioa ematea nerabeek eta gazteek internet eta sare sozialak erabiltzeak dituen arrisku faktore nagusiei buruz.\nInternet eta sare sozialak (zehazki, mugikorra, smartphonea eta bideojokoak) egoki erabiltzearen eta gehiegi eta/edo modu adiktiboan erabiltzearen arteko desberdintasuna azaltzea, ezaugarri ‘freaky’-ak dituzten pertsonei erreparatuta bereziki.\nNerabeen eta gazteen arrisku erotiko nagusiak azaltzea: sexting, grooming eta sextortsioa.\nCyberbullyingaren arriskua agerian uztea, erasotzailea, biktima eta behatzaileak identifikatuta.\nCyberbullynga prebenitzeko neurriak erakustea eta haren prebentziorako programa interesgarrienetako bat ikustea: Cyberprogram 2.0.\nInternet eta sare sozialak egoki erabiltzeari buruzko prebentzio jarduerak, materialak eta estrategiak eskaintzea gurasoei, irakasleei eta ikasleei.


Urretxuko Pasiotarren ekarpena\n03 apirila, 2019 Garai batean 762\nPasiotarrek Urretxun izan zituzten apaiztegiko fraideak eta apaizgaiak.\nUrretxuko Pasiotarren etxea Aspaceren egoitza berria izango da. Etxe hori oso garrantzitsua izan da.\nGarai batean erlijioak indar handia izan zuen gurean eta herri gehienetan kongregazioren bat zegoen. Urretxura Pasiotarrak etorri ziren. Bertan apaiztegia ireki zuten eta euskararen alde lan handia egin zuten. Pixkanaka fraide gabe gelditu dira, etxea handi gelditu zaie eta udalaren eskuetara pasa da. Trukean, etxebizitzak egin ahal izango dira pasiotarren lursail batean. Fraideen etxean, berriz, Aspaceren egoitza berria egingo da. Adinekoentzako apartamentu tutelatuak eta zaintzaileentzat eskola ere egin nahi dira.\nPasiotarrak 1935ean iritsi ziren Urretxura. Gabiriatik etorri ziren, hango etxea txiki gelditu zitzaielako. 1950eko hamarkada hasieran teologia ikastetxea eta eliza eraiki zituzten.\nUrretxuko etxean 70 bat lagun bizi ziren: 20 fraide eta 50 ikasle. Beraien ikasketak Urretxun egin zituzten fraide asko misioetara joan ziren.\nApaiztegia 1968an itxi zuten. Hemengo ikasleak Deustura joan ziren eta eraikinetako batzuk ikastolak hartu zituen. Izan ere, pasiotarrek ikastolaren sorreran lagundu zuten. Ikastola sortu nahi zuten gurasoei bababesa eta eta eskolak emateko tokia eskaini zieten.\nGainera, fraideen eta Nekaldiaren Kofradiaren eskutik solfeo, txistu eta dantza eskolak eman ziren eta gau eskola eta antzerki taldea sortu ziren.\n« Iurrebasoren Itzuliak\n‘Txips’ menestra »


Bularrezur - Wikipedia, entziklopedia askea.\nBularrezurra edo esternoia, toraxeko hezur bat da, laua, bakoitia, erdikoa eta simetrikoa, soldaturiko zenbait zatiz osatutakoa. Bularrezurrak, birikak eta bihotza babesten laguntzen du.\nGizakiengan hiru zatitan banatua dago:\nKirtena eta gorputza, sinkondrosi batean artikulatzen dira, Louisen angelua deritzona eratuz, hezurtu egin daitekeena. Xifoidesak, zehaztu gabeko forma du (pertsona eta adinaren arabera ezberdina izan daiteke), eta, 40 urtetik aurrera hezurtze bat jasaten du, aurretik sinkondrosi esternoxifoidear bat zegoen tokian sinfisi bat eratuz. Bi aurpegi ditu, aurrekoa eta atzekoa, bi alboko ertz; eta bi mutur, goikoa edo oinarria eta behekoa edo erpina.\nToraxaren aurrealde eta erdialdean dago, goitik, lepauztaiekin artikulatzen da, eta bere alboko ertzetan, benetako saihetsak artikulatzen dira kartilago esternokostoklabikularraren bidez, baina, gezurrezko saihetsekin, 7., 8., 9. eta 10. saihetsera lotzen den kartilago bakar baten bidez artikulatzen da.\nKirtenak gorputzarekin duen artikulazioa, sinkondrosi motakoa da, eta angelu nahiko zorrotz bat eratzen du, louisen angelua deitua, bigarren saihetsaren inguruan. Egiten duen artikulaziorik garrantzitsuena, lehen saihetsarekin eta lepauztaiarekin egiten duena da, esternokostoklabikular deritzon artikulazioa eratuz, helduen hezurretan, hezurtzera iris daitekeena, eta lehen saihetsera eta esternoira erabat lotuak geratzen dira, beraz, kirtenak, bi artikulazio gune ditu hezur horientzako.\nGorputzean gandor deritzen hiru ildotze daude, enbrioi garaiko hezurtze garaiko zantzuak baino ez direnak.\nSexuaren araberako ezberdintasunari dagokionez, gizonezkoena handiagoa, luzeagoa eta estuagoa da.\nMuxarradurak, saihets kartilagoen eta bularrezurraren arteko elkartze guneak dira.


BAZKIDEA DEN LASA HARATEGIAK EUSKAL HERRIKO TXISTORRA LEHIAKETA IRABAZI DU - Goierriko Hitza : Goierriko Hitza\nBAZKIDEA DEN LASA HARATEGIAK EUSKAL HERRIKO TXISTORRA LEHIAKETA IRABAZI DU\nGipuzkoako Merkatarien Federazioko Harakin elkarteak, Ordiziako Udalarekin batera eta txerri-harakin eta harakin gremioaren laguntzarekin, Euskal Herriko XXII. Txistorra Lehiaketa ospatu zen Ordizian, asteazkenean. Lehen saria Ordiziako Lasa Harategiarentzako izan da, 134,50 puntu lortuta. Bigarrena, Eibarko Mujika Harategiak eskuratu du (117,70 puntu), eta podiuma Elorrioko Patxi Aramberrik osatu du (115,50 puntu). Laugarren postua Dimako Zuazu Harategiarentzak lortu du (111,50 puntu) eta Ataungo Erauskin Harategia bosgarren gelditu da, 110,50 punturekin. ZORIONAK MAXI!\nGipuzkoako Merkatarien Federazioko Harakin elkarteak, Ordiziako Udalarekin batera eta txerri-harakin eta harakin gremioaren laguntzarekin, Euskal Herriko XXII. Txistorra Lehiaketa ospatu zen Ordizian, asteazkenean.\nLehen saria Ordiziako Lasa Harategiarentzako izan da, 134,50 puntu lortuta. Bigarrena, Eibarko Mujika Harategiak eskuratu du (117,70 puntu), eta podiuma Elorrioko Patxi Aramberrik osatu du (115,50 puntu). Laugarren postua Dimako Zuazu Harategiarentzak lortu du (111,50 puntu) eta Ataungo Erauskin Harategia bosgarren gelditu da, 110,50 punturekin.\nBeasaingo gazteek barkamena eskatu dute\nMaddi Imaz Beasaingo EH Bilduko zinegotziak kargua uztea erabaki du, atzoko Zaldizurretako gertaeraren harira\nJuan Manuel Garmendia sukaldaria hil da\nOstalaritza 2. fasean: zer eta nola?


Vital - Bekak\nBekak LHko tituludunentzat\n2017/2018 Erasmus programako diru-laguntzen deialdi berria honako baldintza hauek betetzen dituzten ikasleentzat: esparru nazionaleko edozein unibertsitatetan matrikulatuta egotea, EAEn erroldatutakoa izatea eta graduko ikasleentzako mugikortasun programan onartua izatea.\n1. Beka kopurua: Programa honetarako aurrekontu zehatza dago, jomugako unibertsitateetan onuradunek egingo duten hilabete kopuruaren arabera banatzen baita. Hortaz, ezin daiteke emango den beka kopurua aldez aurretik zehaztu.\nIkasturte osoa jomugako unibertsitatean: 800 €\nLautik sei hilabetera bitarteko egonaldiak jomugako unibertsitatean: 400 €\nLau hilabetetik beherako egonaldiak: 100 € jomugako unibertsitatean egindako hilabete bakoitzeko.\nZenbateko hori txikiagoa izan daiteke, emandako beken zenbatekoak horretarako gordeta dagoen zenbateko osoa gainditzen badu.\n3. Zenbatekoen kalkulua egiteko, Ikasleen truke programa ofizialean hasieran zehaztutako hilabete kopurua baino ez da kontuan hartuko; hau da, programa abian dela egonaldiak luzatzen dituzten ikasleek ezin izango dute aurretik zehaztutakoaz haragoko laguntza jaso.\n4. Ikasleen truke-programan nahi adina aldiz parte hartuta ere, ikasle bakoitzak behin bakarrik izango du halako laguntza bat jasotzeko aukera, bere eskola-ibilbide osoan.\n5. Onartzea: Bete beharreko eskakizunak aintzat hartuta, kasuan kasu eskatutako diru-laguntza emango den ala ez erabakiko da. Erabakia apelaezina izango da.\n6. Laguntza hau beste erakunde batzuek ematen dituztenen osagarri izan daiteke.\n7. Laguntza galtzea: Aldez aurretik zehaztutako egonaldiaren amaiera-data baino lehen jomugako unibertsitatea uzten duten ikasleek diru-laguntza hau jasotzeko eskubidea galduko dute. Egoera horretan daudenek ahal bezain laster eman beharko diote horren berri Kutxabanki, bere kabuz zein unibertsitatearen bitartez.\nEskatzaileek bete beharreko baldintzak:\n1. Laguntza hauek jaso nahi dituztenek Esparru Nazionaleko edozein Unibertsitateko ikasleak izan behar dute, eta haien unibertsitateak Europar Batasunaren graduko (ez praktikak, graduondokoak, masterrak edo doktoradutzak) ikasleentzako mugikortasun programan (2017/2018 ikasturtean) parte hartzeko ofizialki hautatu behar izan ditu.\n2. Eskatzaileak EAEn erroldatuta egon behar dira: Araba, Bizkaia edo Gipuzkoan.\n3. Eskatzaileek K26 edo K26+, txartelaren titular izan beharko dute (30 urte baino gehiago izanez gero, Kutxabankeko edozein finantza-txartelaren titular); eta gutxienez kontu aktibo bat izango dute Kutxabanken.\n4. Horrez gain, eskatzaileak, edo bere aitak, amak edo tutoreak, Kutxabankekin lotzen dituzten ondoko eskakizunetako bi gutxienez bete behar dituzte:\nNomina, pentsioa, langabeziagatiko prestazioa edo autonomoen ordainagiria KUTXABANKen helbideratuta izatea, gutxienez urtebete lehenagotik eta etenik gabe, edo KUTXABANKen OK kontu baten titularra izatea. Autonomoen ordainagirien kasuan, goian adierazitakoaz gain, kontuko batez besteko saldoa 2.000 eurokoa edo hortik gorakoa izan behar da. OK Kontuak: Cuenta NEGOCIO, Cuenta AGRARIA, Cuenta NÓMINA JOVEN, Cuenta VINCULACIÓN, Cuenta con K, Cuenta 100% KUTXABANK\n2016ko maiatzaren 1etik 2017ko maiatzaren 1era bitartean, saltokietan indarrean dauden Kutxabank kreditu-txartelekin erosketak egitean guztira ordaindutakoak 1.200 euroko edo hortik gorako balioa izan behar du, edo erabiltzaileak urtean 12 aldiz erabili behar du txartela (kutxazainetan egindako eragiketak ez dira aintzat hartuko).\nIndarrean dagoen Kutxbankeko BGAE/Pentsio Plan batera egindako ekarpenen bat eginda izan behar dute 2016ko maiatzaren 1etik 2017ko maiatzaren 1erako epean, saldoa 1.500 euro edo gehiago handituko duena.\nGutxienez honako Kutxabank aseguruetako Biren titular izatea -2017ko maiatzaren 1ean indarrean egon beharko dute-.\nBeka bereziak, salbuespenak:\nEgoera ekonomiko berezian dauden eskatzaileek lehenengo hiru eskakizunak besterik ez dituzte bete behar beka eskuratu ahal izateko. Horretarako, eskaera-orrian dagokion laukitxoa markatu eta egoera hori frogatzen duen dokumentazioa bidali beharko dute, eskaera-epea agortu aurretik, “Tramiteak” atalean azalduta dagoen moduan. Dokumentazioarekin batera bidaltzen ez diren eskaerak edo balorazioa egiteko nahikoa ez den dokumentazioarekin bidalitakoak ez dira kontuan hartuko.\nBarneko Batzorde batek aztertuko ditu beka berezien eskaerak. Familia-unitatean benetako behar ekonomiko bat dagoela erakusten duten eskaerak besterik ez dira aintzat hartuko.\nBeka hauen zenbatekoa beka arrunten bikoitza izango da, eta gainera ez zaie hainbanaketarik aplikatuko.\nTramiteak: ESKAERA (online formularioa) eta sinatutako BAIMENA + eskaneatutako nan-ak.\n1. Eskaera: Laguntzak eskatzeko, ikasleek eskaera-orria bete eta bidali beharko dute, webgune honen bidez. Bide horretatik jaso diren eskaerak besterik ez dira onartuko.\n2. Eskaera onartua izan dadin, gurasoek / tutoreek sinaturiko baimena eta haien NAN eskaneatuta bidali behar dira, eskaera-orria bidali eta gehienez 2 eguneko epean.\nBi agiriak honako helbide honetara bidali behar dira: universidades@kutxabank.es, eta hau adierazi behar da mezuaren gaian: ERASMUS - ESKATZAILEAREN IFZ.\nTramite hori betetzen ez duten eskaerak ez dira kontuan hartuko.\nEskaeraren formularioan beka berezia eskuratzeko laukitxoa aktibatu bada, agiri hauetaz gain, beka horiek eskuratu ahal izateko agiriak bidali beharko dira (familiaren erroldatze-agiria, familia-unitateko kide guztien errenta-aitorpena edo salbuetsita dagoela esaten duen agiria, egoera ekonomiko berezia justifikatzen duten beste agiri batzuk) helbide honetara becas@fundacionvital.eus , eta mezuaren gaian ERASMUS - ESKATZAILEAREN IFZ adierazi.\nDokumentazio hori ez bada eskaera aurkezteko epearen barruan jasotzen, bere izaera berezia ez da kontuan hartuko eta beka arrunten eskakizunen eta baldintzen arabera baloratuko da eskaera.\n3. Eskaera egiteko epea: 2017ko maiatzaren 23tik ekainaren 30era (biak barne).\n4. Ebazpena: Eskaera bakoitzaren ebazpena webgune honetan bertan ikusi ahal izango da, urriaren amaiera aldera, beka eskatu duen pertsonaren NAN zenbakiaren bidez.\n5. Diru-laguntza abonatzea: Onarturiko laguntzak ikaslearen titulartasunpeko KUTXABANK kontuan besterik ez dira abonatuko. Unibertsitatera lehen seihilekoan doazen ikasleek 2018ko urtarrilaren amaieran jasoko dute beka. Bigarren seihilekoan doazenek, aldiz, 2018ko apirilaren amaieran jasoko dute; eta seihileko bietan doazenek bi zatitan jasoko dute beka, aipatutako 2 hiletan.\n6. Eskaera egitean, hautagaiak aipatutako baldintza guztiak onartzen ditu.\nVital Fundazioak Egibide Lanbide Heziketako ikastetxeetako (Diocesanas eta Jesus Obrero) ikasleei zuzendutako 10 beken deialdia egiten du urtero: 3.000 euro bekadun bakoitzeko.\nBeken helburua ikastetxeetan garatzen diren berrikuntza teknologikoko proiektuetan ikasleen parte-hartzea bultzatzea da.\nEskatzaileek Goi mailako teknikari titulazioa edo horren baliokidea lortu beharko dute azken bi ikasturteetan.\nInformazio gehiago, Egibideren webgunean\nVital Fundazioak beka programa abiaraziko du. Programa hori unibertsitateko nahiz Goi Mailako Lanbide Heziketako tituludunei begira sortutakoa da, ingeles ezagutza hobe dezaten, maila teknikoan eta komertzialean batez ere.\nIngeles maila hobetzeko laguntza deialdiak bi laguntza-mota hartzen ditu barne.\nLan edo praktika egonaldiak ingelesez egiteko atzerrian\nHorietako lehenengoak 25 beka emango ditu lan edo praktika egonaldiak ingelesez egiteko atzerrian, zehazki Britainia Handian eta Irlandan. Hamabi asteko egonaldiak dira, klaseetara joan eta lan ordainduak edo lan-praktikak egiteko, hau da, 4 aste klaseetan eta 8 lanean edo praktiketan. Egonaldia 2017ko ekainaren 12tik abenduaren 22ra bitarteko epealdian izan beharko da. Eskatzaileak bere gain hartu beharko ditu aukeratutako programari dagozkion bidaiaren, egonaldiaren, klaseen eta mantenuaren gastuak; eta horietatik deskontatuko da bekaren zenbatekoa.\nInteresatuek euren eskura jarriko den katalogo batetik aukeratuko dituzte lana edo lan-praktikak. Katalogo horretan arlo anitzeko praktika agertzen dira, esaterako, finantzak, marketina, logistika, giza baliabideak, hezkuntza, komunikabideak edo zuzenbidea, beste zenbaiten artean. Lanpostu ordainduei dagokienez, bere tipologia eta baldintzak, daten eta egin diren eskaeren araberakoa izango da, dena den, ohikoenak hoteletako laguntzaileak, harreragileak, zerbitzariak, dendari eta sukaldeko laguntzaile izaten dira eta asteko paga 135 eta 300 libera artekoa izaten da.\nIngeles teknikoaren eta komertzialaren hobekuntza ikastaroa\nEra berean, beste 20 beka emango dira ingeles teknikoaren eta komertzialaren hobekuntza ikastaroa egiteko Instituto de Idiomas Fundazioan 2017-18 ikasturtean. Ehun orduko iraupena duen ikastaroa eskaintzan da, 2017ko urria eta 2018ko ekainaren artean (klaseak ordu eta erdikoak izango dira, astean txandakako bi egunetan, arratsaldez). Ikastaroan parte hartzetako\neskatzen den gutxieneko maila B1 da, eta ziurtagiri edo Instituto de Idiomas delakoan egingo den maila-probaren bidez egiaztatu behar da. Ikastarora aprobetxamenduz doan matrikulatutako ikasleak (klaseen %80ra bertaratzea eta ebaluazioak eta proposatutako\nlanak egitea) matrikularen %100 itzuliko zaio eta, era berean, 2018tik aurrera, atzerrian egonaldiak egiteko ematen diren bekak eskuratzeko lehentasuna izango du.\nEskaera orriak emateko epeak eta lekuak:\n2017ko martxoaren 13tik apirilaren 12ra arte.\nVital Fundazioan (Kordoi Etxea).\nIngeles teknikoaren eta komertzialaren hobekuntza\n2017ko martxoaren 13tik ekainaren 20ra arte.\nVital Fundazaioan (Kordoi Etxea) edo Hizkuntzen Institutua Fundazioan.\nInformazio osoa eskuratu ahal da hemen.\nEskaera orria eskuratu ahal da hemen.\nInteresatuek eskura dute informazio guztia Vital Fundazioaren egoitzan (Kordoi Etxea, Aiztogile kalea 24) 8:30etatik 14:00etara eta 16:30etatik 19:00etara (ostiral arratsaldean itxita) eta Hizkuntzen Institutua Fundazioarenean (Monseñor Estenaga kalea 1) 17:30etik 21:00etara.\nLurraldean ekintzailetzaren sustapena\nEskualdeko nekazaritza alorra bizkortzeko prestakuntza eta enplegu programa\nEskola umeentzat bideratutako hezkuntza programak\nHizkuntzen Institutua Fundazioa


Berdin, euskaraz sendatu nahi dut\nBerdin elkartea aurkeztu dute berriki osasun arloko hainbat langilek eta beste zenbait eragile eta pertsona ezagunek. Oso helburu zehatza dute guztiek ere: euskarazko osasun arreta bultzatzea. Hori lortzeko, hainbat jarduera aurreikusi dute: sarea sortu, informazioa partekatu, ekimenak sustatu, aholkularitza eta laguntza eskaini eta eskatu... guztia teknologia berrien bidez. M. Egimendi.\nSare sozialak baliatuta eta www.berdin.eus webgunea martxan, xedea da osasun zerbitzuko erabiltzaileek arreta euskaraz jasotzea. Berdinek argi du hori oinarrizko eskubidea dela. Beraz, eskubide hori bermatzen laguntzeko helburua du elkarteak, maila guztietan, anbulatorioan zein arreta espezializatuan edota ospitalean, edonoiz, ahoz eta idatziz. Aitor Montes medikuaren ustez, jende askok ez daki hori eskubidea dela, “edo ez dauka nahikoa sentsibilizaziorik eskatzeko. Normala iruditzen zaigu osasun zerbitzua erdaraz jasotzea, bere garaian komunikabideekin edo hezkuntzan gertatzen zen bezala. Kolonizatuaren mentalitatea da, normaltzat hartu eta onartu egiten dugu anormala dena, ohartu gabe sartu digutelako hezur-muinetaraino eta zainetatik. Orain, ordea, osasungintza euskalduntzeko ordua heldu da, garai batean hezkuntza bezala”.\nElkartea osasun arloko langileen eta erabiltzaileen arteko elkarlanean oinarrituko da, eta eraginkorra izan nahi du: bide efikazak erabiliz eskatu, eskaintza egon dadin; ondoren, eskaintza sortuta, eskaera bultzatu. Montesen esanetan, “informazioa partekatu eta ekimenak bultzatu behar dira, eta sortzen direnei erantzun egokia ematen saiatu. Guk jendeak ez daukan informazio asko dugu eta ezagutzen dugu osasun sistemaren egitura, bertan egiten dugulako lan. Erabiltzaileek, aldiz, guk ez dugun informazioa emango digute”. Ondo kudeatuta, “gauza handiak” lor daitezkeela uste du.\nElkartearen lana izango da sentsibilizazio kanpainak bultzatzea jendeak osasun arreta euskaraz eska dezan, eta eskatzen duenari laguntza eta aholkularitza eskaintzea. Adibidez, nola eta non eskatu herrirako mediku edo pediatra euskalduna? Edo historia klinikoa euskaraz? Montesek 38/2012 Dekretua aipatzen du: “Hor argi adierazten da historia klinikoaren jabea pazientea dela; hortaz, eskubide osoa du bere dokumentazio klinikoa euskaraz edukitzeko, eta jendeak ez daki hori”.\nEra berean, jendarteak ez daki pasa den hilean Osakidetzako Zuzendaritza Nagusiak zirkular bat zabaldu zuela langileen artean jarraibideak emateko, ahozko komunikazioetarako lehentasunezko hizkuntza erregistratzeko. Montesek dioenez, “Osakidetzak ez du publiko egin, baina medikuok badakigu. Paziente berrientzat baino ez da, hots, jaioberriei eta etorri berriei begirakoa. Gainontzeko guztion fitxetan, ordenagailuak 'en castellano' aukeratzen du berez. Guk badakigu nola eta nora jo aukera hori guztiontzat izan dadin eskatzeko. Hortaz, elkartearen kanpainetako bat izango da osasun arreta euskaraz jaso nahi duten pertsonak erregistro hori eskatzera animatzea eta nola egin behar duten azaltzea. Osakidetzak, guk behartu ezean, ez du aukera hori jendarteratuko, baina, hamar mila lagunek eskatzen badute eta, aldi berean, Elebiden eta Behatokian kexak plazaratzen badira...”. Berdin elkartearen eginkizuna izango da presioa eragitea, sentiberatze kanpainak sortuta, ekimenak abiarazita eta tokian tokiko kexa, ardura, kanpaina edota ekimenei laguntza, aholkularitza edota babesa eskainita.\nLan egiteko orduan, toki bakoitzeko egoerara moldatzeko asmoa du Berdinek, euskarari dagokionez oso egoera ezberdinak egon daitezkeelako. Adibidez, Frantziak ez du sinatu Hizkuntza Gutxituen Europako Ituna, baina Espainiak bai. EAEn eta Nafarroan, Europako legedia loteslea da: “Espainiar guztien dokumentazio klinikoa aplikazio informatikoan gordetzeko Espainiako Gobernuaren proiektuan, oso argi zehazten da aberasgarria dela, tokian tokiko hizkuntza kontuan hartuta, dokumentazio hori galegoz, katalanez eta euskaraz ere egotea. Hori Madrilek esaten du, baina ez Nafarroak edo Gasteizek”.\nElkartea dagoeneko aurkeztu da jendaurrean, eta jaso ditu hainbat atxikimendu. Osasungintzako langileez gain, ekimenean parte hartzeko gonbita luzatu dute, besteak beste, Uxue Alberdi, Karmele Jaio, Naia Alzola, Pako Aristi eta Miren Amurizak. Ekainean egingo dute lehen bilera, osasungintzako langileen, bestelako eragileen eta norbanako anonimoen parte hartzearekin, elkarteko partaide izatera animatu eta ekarpenak egin ditzaten. Martxan da Berdin.


Jostunak; emakumeek frakarik ez - Ahotsak.eus\nJostunak; emakumeek frakarik ez\nJostunak; emakumeek frakarik ez
Jostunak baserriz baserri. Arropak asko zaintzen ziren, urtero ez zegoen berria egiterik eta. Emakumeek frakak janzterik pentsatu ere ez.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ANT-068-004 kodeko bideoa nahi duzula aipatzea: ahotsak@ahotsak.eus\nJostunak baserriz baserri. Arropak asko zaintzen ziren, urtero ez zegoen berria egiterik eta. Emakumeek frakak janzterik pentsatu ere ez.\n-Jostunik eta egoten zan? Basarriz basarri ibiltzen zan jostunen bat?\n-Bai. Bi ibiltzen zien Antzuelan. Bi ibiltzen zian.\n-Basarrikuak eurak ala kalekuak?\n-Basarrikua zan bat. Haura zan kanpotik etorrittakua, baiña basarrixan bizi zan, neskazaharra zan. Geure azpikaldeko etxian bizi zan haura eta bestia geure aman aiztia, ahizpa. Bai, makiña bat basarrittan ibiltzen zana.\n-Ze ibiltzen zien, josteko makiñiakin batetik bestera?\n-Bai, eta makiña bat bider galtzarpian hartu makinia eta.\n-Eta gero bestera eta...\n-Eta erropia amaittu arte bertan geratzen ziren lo eitten?\n-Ez, ez. Haura etxera beti. Oin makinia bai, han lagako zeban. Guk jeneralian astuakin jun eta makinia zetorrenian jasotzen giñuan. Egun pare bat edo pasatzen zittuan. Baiña aiztia izen arren, haura beti etxera. Gizona bazeukan, familixaik ez zeuken baiña gizona zeukan. Ia bastante zahartu artian. Orduan [larogetakak], ez dakit ixa hamar edo ez zittuan eingo.\n-Orduan jostunak basarrittan...\n-Bai. Eta guk geunkan Bilbon tia bat eta handi bialtzen zoskuen erropia asko eta dotoria. Harek eukitzen zittuen bordauak eta! Eta nere aiztiak edade ingurukuak, zeozer zahartxuauak edo, harek edarki eukitzen zittuan. Eta nik haundi, luzetxo nik askotan. Eta hau moztia eta. Tia giñuan, hola begira-begira egoten zan eta: “Hori ondo jaon, bihar edo etzi hankak luzatuko jatzue eta horrek ez dauka ezer egin biharrik. Eta ala! Ni luzetxuauakin jun biher, bestiak edarki eukitzen zittuen handik etortzen zienak, bere edade ingurukuak zien eta. Guk erropia etxian gutxi eitten giñuan baiña asko eukitzen giñuan. Urtian bialtzen zeben maleta bat. Etortzen zan Gabon inguruan turroia eta danetik bialtzen zeben.\n-Haura poza, e!\n-Jolin. Haura maleta haura, tia haura etortzeko pozik egoten giñan gu.\n-Eta bestela baserrixetan nausixan erropia txikixandako...\n-Ona bazeuan bai. Hori matematiko. Dana aprobetxau biher.\n-Petatxuak ipiñi eta...\n-Prakei eta. Soiñekuei... Soiñekuak ez zeben eukitzen petatxuak ipintzeko halako leku zerik, baiña prakei eta hola, aurrian behintzet. Orduan prakaik ez zan emakumiak erabiltzen. Orduan, jo! Hotz edarrak pasatzen zien orduan. Prakia izen edo neguan gonia izen ze diferentzia dauan esan be ezin leike. Baiña orduan prakaik pentsau be ez jazteik be iñok, emakumiak. Edurra zeuan eta nik ez dakit zeiñenak izengo zian aittanak edo anaen batenak edo, prakak, eta neuk oinddio han basarrixan, eta mutillak soldau zeren, eta han beheko etxekuak eta: "Han, Sasketan mutillen bat etorri da etxera". Ni prakekin arbittan eta mutillen bat etxera etorri zala pentsatzen.\n-Orduan frakak iñundik iñora...\n-Hotz zeuan eta!\n-Baiña besten batek igual ipiñi be ez.\n-Ez ba. Nik haraxe juteko, arbittara juteko. Izotza-ta, edurra-ta, zeoze.\n-Eta orduan konturatu ziñaten ederra aldia zeuala gonak erabilli edo prakak erabilli.\n-Bai, baiña artian prakaik ezin ipiñi kalera-eta juteko. Oinddio be zenbat ba...\nBeltzez ezkondu; gerorako loredun soinekoa\nGaltzerdiak zelan egin\nEskolako uniformea eta igandetako soinekoa


Beasainen jokatuko da Urrezko aizkorako finalerako pasea - Noticias de Gipuzkoa\nAntzizar Kiroldegian arituko dira etzi, 12.00etan, Larrañaga-Rekondo eta Saralegi-Otaño\nm. aranburu 07.02.2020 | 06:27\nIazko Urrezko Binakako Aizkora txapelketako kanporaketako irudia, Beasaingo Antzizarren. Argazkia: N.G.\nIazko Urrezko Binakako Aizkora txapelketako kanporaketako irudia, Beasaingo Antzizarren.\nbeasain -Beasainen jokatuko da aurten ere Urrezko Binakako Aizkora Txapelketaren finalerako azken pasea lortzeko aukera. Antzizar Kiroldegia izango da norgehiagokaren kokalekua, igandean 12.00etatik aurrera. Aurtengoa 20. edizioa da, eta bertan erabakiko da zeintzuk jokatuko duten final handia.\nLehian arituko dira Mikel Larrañaga eta Jon Rekondok osatutako bikotea, Ruben Saralegi eta Eneko Otañoren aurka. Finalerako txartela eskuratzeko, baina, gogor borrokatu beharko dute eta bost proba osatu beharko dituzte, neurri eta modalitate ezberdinetakoak, eta horiek ahalik eta ondoen eta azkarren osatu beharko dituzte.\nTxapelketa honekin hasteko aizkolari bakoitzak 45 ontzako enbor bana ebaki beharko erlojuaren kontra. Hori osatu ostean, txanda librean, kana erdikoa ebaki beharko dute aizkolariek. Hirugarren proban, berriz, oinbiko enborra erdi bana moztu beharko dute eta laugarrenean, aizkolari batek zutik eta jarraian besteak etzanda, 45 ontzako enbor bana ebaki beharko dute. Azkenik, eta proba hau ere txanda librekoa izanik, kana erdiko lau enbor eta 60 ontzako bi moztu beharko dituzte. Ohiko moduan, bost proba hauetan aizkolariek egiten dituzten denborak batu egingo dituzte, eta ibilbidea azkarren osatu duen bikotearentzako izango da finalerako txartela.\nAipaturikoa, ordea, ez da izango ikuskizun bakarra: Urrezko Banakako Txapelketako bosgarren jardunaldia ere jokatuko da eta bertan Irati Astondoa zenauritarra eta Maika Ariztegi iturendarra lehiatuko dira. Egoera desberdinean daude partaideak, izan ere, Astondoak hiru puntu dituenez, dagoeneko abantaila du eta igandean eskuratu dezake finalerako pasea. Ariztegirentzako irabazteak bakarrik balioko du, bestela txapelketatik kanpo geldituko baita. Beraz, lehia bizia eta estua espero da iganderako. Eginbeharren artean izango dute erlojuaren kontra 0,86 metroko diametroko enbor bat ebakitzea eta metro beteko bi enbor buruz buruan egitea.\nNahiz eta aizkorak duen protagonismo handiena, Urrezko Harrijasotzen Txapelketaren bosgarren jardunaldia ere hartuko da igandean Antzizarren. Bertan Jokin Eizmendi eta Xabier Peña arituko dira 175 kiloko harri laukizuzenarekin, 150 kiloko kubikoarekin eta 125 kiloko bolarekin bi minutuko txanda bakarra izango du bakoitzak. Kasu honetan, kilo gehien altxatzen duen partaidea izango da garaile eta txapelketan aurrera egiteko aukera izango du.


100G / 200G / 400G Kable optiko aktiboak\nKostu baxuko motor optikoaren diseinua eta integrazio bertikala prozesuaren gaitasuna\n168 ordurako fidagarritasun esperimentua 500 ordura arte, ez da soilik potentzia optikoaren parametroaren aldaketa txikiagoa, baina sentsibilitatea hobea eta hobeagoa da esperimentuaren denboraren luzapenarekin. Aurkikuntza honek produktuaren fidagarritasun esperimentalaren datu tradizionalak azaltzen ditu.\nFidagarritasun tradizionalaren esperimentuaren emaitza orokorra produktuaren errendimendua okerragoa eta okerragoa da, fidagarritasunaren denbora luzatzeko esperantzarekin, eta, ondoren, txatarra gertu dago.\nBaina Gigalight transakzio moduluaren errepikapenaren bidez, baldintza berberak aldatu ondoren, baldintza berdinak aldatzen ditu: produktuaren fidagarritasunaren esperimentuak produktuaren kalitatea eta transmisioaren errendimendua areagotzen ditu.\nEmaitza esperimentalek erakusten dute:\n100G COB teknologia industria fidagarritasun estandarretara pasatu daiteke. Beraz, ez dugu fidagarritasun eskakizuna murriztu behar, datu handiek telekomunikazioek baino ingurune hobea baitute.\n2) 100G airearen estalduraren diseinuan epe luzeko errendimendua hobetu daiteke fidagarritasunaren bidez. Horrek adierazten du fidagarritasuna 100G fabrikazioan saihesteko faktore bat baino beharrezko faktorea dela.\nCOB Packaging-en abantailak\nCOB teknologiak kostuak murriztu eta inbertsio gordailuak zuzentzen ditu. Hori dela eta, IC chip agerian zirkuitu inprimatuan zuzenean atxikia dago, IC txipetarako ontzi desberdinik gabe, beraz kostua murriztu egiten da. Eta zuzenean IC zirkuituan konektatzen den lineaz kanpoko paketatze aurreratuak baino kostu gehiago gordetzen ditu. Horregatik, COB teknologiak hobetu egiten du IC txip hobetua lortzeko.\nKontuan izanik IC chip duten tarte nagusien osagaiak baino txikiagoak direla eta, COBk abantaila nabarmenak ditu espazioan aurrezteko. Alanbre konexioaren txiparen tamaina IC ontziarik gabe bikoitza den lineako ontziaren baino txikiagoa da, 1 / 4 ingurukoa baino txikiagoa dena. Leku txikiagoak baino gehiago gordetzen ditu LCC paketatzeak, tamaina murriztuz. COB teknologia ere erabil daiteke beste bilgarriek ez dutena lortzeko aplikazio eremuan.\nZigilatzeko materialen eta zirkuituaren zirkuitu inprimatuaren artean hedapen termikoaren koefizientearekin batera, fidagarritasuna areagotu egingo da. Iraganean, zigilatzeko eta zirkuitu inprimatuaren arteko termo-hedapen koefizientearen koefizientearen arabera, gehiegizko tentsioa txiparen eta zirkuitu inprimatuaren arteko soldadura-puntuan sortzen da. Zigilatzeko materialen garapenarekin, arazo hau ez da oso begi-bistakoa. Hori dela eta, COB teknologikoa eremu gehiagoetan erakargarria da.\nSemiconductor teknologiaren alorrean, COB teknologiarako ere garatzen da. Potentzia gutxiko disipazioko CMOS osagaia COB teknologiarekin oso egokia da potentzia mugatuarekin. Aldi berean, kontsumoaren eta erdi-kontsumoaren joerari dagokion IC txiparekin garatzen da, COB teknologiak garrantzi handiagoa du.\nCOB teknologian sartutako prozesu asko ekoizpen automatikoa konturatzen da. Ondoren, fabrikatzaile askok COB teknologiarekin interesa izango dute.


| Adolfo Muñoz: “Beste politika bat behar dugu, eta hori mobilizazioaren bidez lortuko da”euskaljakintza\nAdolfo Muñoz: “Beste politika bat behar dugu, eta hori mobilizazioaren bidez lortuko da”\nBy Markel Hidalgo on 2013(e)ko maiatzak 30 in elkarrizketak, solasean\nAzken urte hauetako krisi ekonomikoa dela eta, egoera politiko-sindikala asko aldrebestu da Euskal Herrian nahiz Espainian. Gure jakin-mina aberastu nahian, eta, bide batez, bizi dugun egoera negargarriaz gehiago jakin nahian, Adolfo Muñozekin solasaldi bat izatea pentsatu genuen. ELA sindikatuko idazkari nagusi den aldetik, bere esperientzia zuzenean jaso nahi izan dugu. Adolfo Muñoz oso ezaguna da lan munduan. Araban jaio zen, Baños de Ebron hain zuzen ere, eta 2008az geroztik ELAko idazkari nagusia da, Jose Elorrietaren lekukoa hartuta. Aurten, ELAko Kongresuan berretsi dute bere karguan ia-ia guztien adostasunarekin, esaterik badago.\nJosu eta Markel Muñozekin elkarrizketa egunean\nHonenbestez, Bilboko Barrainkua Kalean (ELAko egoitza nagusian) bildu ginen gure elkarrizketatuarekin. Bertako langileek egin ziguten harrera bikaina izan zen, eta, eraikuntza osoa eta bertako funtzionamendua erakutsi ondoren, elkarrizketari ekin genion.\nBueno, Adolfo Muñoz ala Txiki, zein nahiago? Amak Adolfo deitzen dit. Berak jarri zidan izena, eta ez da aldatu eta ez da aldatuko hori; halere, sindikatuan eta lagunek Txiki deitzen didate. Nahi baduzue, Txiki deitu.\nGure Bailaran, hau da, Gipuzkoako Goierrin, Lazkao Txiki bat ezagutu genuen eta bera nahiz eta gorputzez txikia izan, bertsolaritzan handia izan zen. Zu ere lan munduan sindikalista bezala oso handia zara. Esaguzu, noiztik Txiki eta zergatik? Bueno, Txiki izena, handia naizelako, altuera handia dudalako. Handia ni ez naiz izatez: nire ardura sindikatu barruan hausnarketa kolektibo bati ahotsa jartzea da. Hausnarketa kolektiboa da, hori da sindikatu bat, kolektiboa, eta horrek, ahotsa jartzeak, ez dauka inongo meriturik. Meritua dauka sindikatua egiten duen jendeak, batez ere enpresetan, egoera honetan, oso egoera larrian gaude, eta gure militanteek dute meritua.\nMuñoz, ELAko idazkari nagusia\nTxiki, zu, Zuzenbidean lizentziatua zara, baina irakurri dugu metalurgikoa izan zarela eta, idazkari nagusia izan baino lehenago, beste ardura batzuk izan dituzula ELAren barruan. Baina zergatik aukeratu zenuen ELA eta ez beste bat? Ni 17 urterekin sartu nintzen sindikatuan eta garai hartan, 70eko hamarkadan, oso gazte hasi nintzen lanean enpresa metalurgiko batean. Nire giroa, nire mundua, ez zen abertzalea. Nire historia, nire sendiaren historia, langileena zen. Nik argi neukan garai horretan abertzalea izan behar zuela sindikatuak eta klasekoa, eta ELA aurkitu nuen. Nire inguruan ELAn sartuta zegoen jendea zegoen, eta haien eraginez sartu nintzen sindikatuan.\nIdazkaritza Nagusira iritsi zinenean, zerk erakarri zintuen kargu honetatik gehien? Hainbat idazkaritzatatik pasatu naiz: Gasteizen egon nintzen zerbitzu publikoetan. Gero, Gasteizko eskualdeko arduradun nagusi izan nintzen. Ondoren, metaleko idazkari nagusi. Hurrena, exekutiban sartu nintzen, negoziazio kolektiboa aurrera eramateko. Jarraian, idazkari nagusiaren albokoa; eta, azkenik, idazkari nagusi. Urteak pasatu ahala, eta postu horietan egonik, idazkari nagusi izateak perspektiba handia ematen dizu, asko ikusten duzulako, eta, batez ere, ahuleziak ikusten dituzulako, ahuleziak sindikatu barnean. Organizatiboki perspektiba handia ematen dizu, ikusteko zer egin behar dugun beti, langileek behar dutenari aurre egiteko. Sindikatua tresna bat da hori egiteko, eta nik momentu honetan batez ere ahulezia ikusten dut, kanpoan dagoena oso gogorra delako. Oso erronka handia dauka sindikatuak, esate baterako, patronalak eta politika ikusita. Politikariek bakarrik utzi gaituzte langileak, eta ondorio moduan nik esango nuke antolatu egin behar dugula lan munduan dagoen jendea, eta hori da benetako helburu bat gure sindikatuarentzat.\nGu gazteok lan munduan sartzen ari gara eta jakin nahi dugu zergatik egin beharko genukeen sindikatu baten aldeko apustua. Zer eskaini diezaguke? Egoera honetan, nik esango nuke langileok sindikatua baino ez daukagula, eta kolektiboki borrokatzen ez bada, edo antolatzen ez bada, ez daukagu inolako posibilitaterik lan baldintza duinak mantentzeko, ez daukagu irtenbide indibidualik. Guk ez dugu hori ikusten, ez da existitzen. Haiek indar handia dute, bai gobernuak eta bai patronalak, eta horregatik beti esan dugu antolatu egin behar dela lan mundua, eta lan munduan orain gertatzen dena da kanporatzeak, kaleratzeak, lan baldintza duinak zituen jendea nola joaten den kalera, eta nola sartzen den jendea lan mundura. Gutxi sartzen dira, eta sartzen direnak sartzen dira oso baldintza kaskarretan. Horri aurre egiteko antolamendu beharra azpimarratu behar da.\nGaur egungo egoera oso larria eta kezkagarria da. Lan Erreformek langileak merke kaleratzea ahalbidetzen dute, soldatak jaitsi eta gainerako lan-baldintzak era kezkagarrian galtzen ari dira; gainera, ixten ari diren enpresak berriro irekitzea oso konplikatua da… Nola ikusten duzu lan- eta ekonomia-mundua eta zer esango zenioke aitak edo amak lanpostua betiko galdu duen gure ikaskide bati? Lehenengo eta behin, egoera hankaz gora jarri dute, eta horrela dago erabaki batzuk hartu dituztelako. Diru guztia, batez ere diru publikoa, bankuei ematea. Bankuek zorra dute, espekulazioa finantzatzen dute. Kanpoko bankuei eskatzen diete dirua, eta momentu hauetan diru pila bat ematen ari zaizkie beraien zuloak estaltzeko. Horretarako egiten dituzte murrizketak, eta murrizketek eragin zuzena dute enpleguan, esate baterako, prestazioetan, soldatetan eta denetan. Eta nik esango nioke langabezian dagoenari sindikatuak, alde batetik, alternatibak planteatzen dituela hori aldatzeko, eta mobilizazioak antolatzen dituela, pentsatzen dugulako dauzkagun alternatibak aurrera eramateko ez dagoela inolako posibilitaterik gizartea mobilizatzen ez bada. Horregatik, gure hausnarketa oso gogorra da gobernuarekiko, oso gogorra patronalarekiko, eta horregatik azpimarratu beharra daukagu nola finkatu behar dugun gure indarra. Sindikatu baten erronka beti da antolatzea, jendea antolatzea; eta jendeari esan behar diogu gai izango garela gauzak lortzeko, antolatzen bagara.\nEspainiar politikariak hartzen ari diren neurriei buruz zein da zure iritzia? Asmatzen ari dira? Ezta pentsatu ere! Ez Espainiako agintariek, ez Euskal Herrikoek ere. Hemen Espainian hartzen diren neurriak onartzen dituztelak. Esate baterako, defizita gauza tekniko bat da, baina zuk aurrekontuak egiteko bi tresna dituzu: bat, gehiago gastatu defizita sortuz; edo, bestea da fiskaltasuna ukitzea. Ez dute nahi ez bata ez bestea eztabaidatu. Rajoyk Espainian esan du Euskal Herriko defizita % 0,7 izan behar dela, eta ontzat ematen dute. Hori neoliberalismo hutsa da, Rajoyk egiten duena eta Urkulluk eta Barcinak egiten dutena. Eta beste aldetik aipatu behar da, eta horretaz oso gutxi hitz egiten da gure herrian, fiskalitatea. Europan dagoen batez besteko presio fiskala hemen ezartzen bada, Hego Euskal Herrian ezartzen bada, Autonomia Erkidegoan, 4.400 milioi gehiago lor daitezke; eta Nafarroan, 2.070 milioi gehiago. Hori egin dituzten murrizketekin konparatzen badugu, Urkulluk planteatzen du 1.100 milioi gutxiago gastatuko dituela, eta Nafarroan 224 milioi. Horrek zer esan nahi du? Ez dela egia alternatibarik ez dagoela. Hau da, alternatiba badago, baina fiskalitatea ukitzeko dirudunen interesa diskutitu behar da, eta ez daude prest hori egiteko.\nMarkel, Muñoz eta Josu elkarrizketa ondoren\nZuek abertzale, ezkertiar eta independenteak zarete. Zein dira zuen aukerak edo zuek proposatzen dituzuen alternatibak egoera hau konpontzeko? Soberania aldetik, soberanistok bi elementu aukeratu behar ditugu: helburu batzuk eta helburu horiek aurrera eramateko zein diren aliatuak. Aliatu guztiek ez dute balio edozertarako. Ez da posible, esate baterako, Nafarroan aldaketa politikoa PSErekin egitea, ez da posible. Orain dela gutxi izan da Rubalcaba Iruñean esanez bere aliatua UPN dela. Aliatu horrekin ezin daiteke aldaketa politikorik lortu. Klase sindikatu bat eta sindikatu abertzale bat izanik, guretzat oso garrantzitsua den zerbait azpimarratzen dugu: neoliberalismoak ez dio indarrik ematen burujabetzari. Neoliberalismoak egiten duena oso gogorra da, eta guk pentsatzen dugu neoliberalismoarekin burujabetza kentzen edo galtzen dela. Horregatik azpimarratzen dugu esparru soziala edo eredu soziala zaindu behar dela, eta ez du ematen alderdi politikoak hori egiteko prest daudenik, ez Gasteizen ezta Iruñean ere; ezta aldundietan ere. Aldundiak gure herrialdean oso garrantzitsuak dira, haiek erabakitzen baitituzte zergak. Eta oso inportantea da. Gizarte soziala, ezin zaizkio gastuak exijitu ez baduzu lortzen sarrerarik. Eta diru sarrerak zergak dira, eta guk, zoritxarrez, ez dugu ikusten diferentziarik aldundien artean politika fiskalean. Tamalgarria da egoera honetan hori esatea, baina horrela da.\nTxiki, gaur egun non daude diferentziak beste sindikatuek proposatzen dutenarekiko? Bueno, ekintza sindikalean ikusten da. Ekintza sindikala oso garrantzitsua da. Guk sinesten dugu horretan, guk alternatiba batzuk planteatzen ditugu eta mobilizazioak planteatzen ditugu. Esate baterako, gure sindikatuak ez du sinesten elkarrizketa sozialean, existitzen ez delako. Beste sindikatuek hori planteatzen dute eta horretan ari dira, bai Espainian bai Nafarroan eta bai orain arte Lopezen gobernuan. Ez dakit zer gertatuko den hemendik aurrera. Esaten dute jarraituko dutela horrekin. Elkarrizketa sozialak dirua lortzeko bakarrik balio du, parte hartzen duten eragileek dirua lortzeko, finantziazioa lortzeko, bai patronalak eta bai sindikatuek. Zuk ere elkarrizketa soziala aztertzen baduzu, guri interesatzen zaigun guztia mahai horretatik kanpo erabakitzen da, eta horrela gobernuari babesa ematen zaio, berak egin nahi duena egin dezan, eta patronalari babesa ematen diozu, nahi duena egin dezan. Gu ez gaude prest hori egiteko, horregatik insistitzen dugu: ez dago beste biderik mobilizazioa baino, eta ez dira bateragarriak mahai horietan eserita egotea eta mobilizazioetan egotea. Aldatu egin behar da hori. Guk argi daukagu non egon behar dugun, eta hori da gure asmoa, horrekin jarraitzea.\nZuek erresistentzia-kutxa daukazuela esaten dute. Hori ez al da benetako diferentzia borrokatzeko? Bai. Esate baterako, ELAk autonomia osoa dauka pentsatzen duena esateko, eta hori egoera honetan oso ondo ikusten da. Gu kapaz izaten gara Barcinaren politikaren aurka joateko, Urkulluren politikaren kontra joateko, PPren kontra joateko edo Bilduren kontra joateko gustatzen ez bazaigu egiten dutena. Bilduk, esate baterako, Gipuzkoan neurriak hartu ditu. Neurri bat Kutxabanki babesa ematea izan zen eta guk kritika egin genion aukera hori egiteagatik. Gero fiskalitatean, lehen esan dudan bezala, ez zaigu batere gustatu egin duena, aldaketa kosmetikoak egin dituelako. Hori egiteko autonomia eduki behar duzu, baina ez bakarrik autonomia, hori ez da hitz bat, autonomiak esanahi bat du. Autonomia izateak esan nahi du zuk autonomia finantzarioa duzula autonomia politikoa izateko. Azaltzeko zergatik dauden eragile batzuk mahai ezberdinetan eserita, hori azaltzen da ekonomia kontuengatik, eta guk, zorionez, konfiantza handia daukagu gure jendearengan afiliazioa lortzeko. Afiliaziorik lortzen ez baduzu, ez daukazu autonomia finantzariorik, eta ez duzu autonomia politikorik. Eta hori ez baduzu, zu beste baten menpe zaude. Guk ez dugu hori nahi gure sindikatuarentzat.\nGu Partaideko ikastola batetik gatoz, Ordiziako Jakintza ikastolatik hain zuzen. Zer esango zenieke hango langileei? Haurren jaiotza-tasak jaisten ari dira, soldata murrizketak, euskararen diglosia egoera, hezkuntza-ereduaren inposaketa… Langileak direla, eta langileek eskubideak dituztela eta beren eskubideak defendatu egin behar dituztela antolamenduaren bidez. Ez bakarrik ikastolako esparruan, gainontzeko lan esparruetan ere antolakuntzaren beharra dugula momentu honetan uste dut. Ikastoletan ere murrizketak aplikatzen dira. Eusko Jaurlaritzak onartzen dituenak ere aplikatzen dira esparru horietan, eta horri guztiari aurre egiteko oso garrantzitsua da sindikalismoa. Hori esango nieke: langileak direla, lan egiten dutela, eskubideak dituztela eta beren eskubideak defendatu egin behar dituztela.\nZu euskaldun berria zara. Ikasten hasi den bati zer aholku emango zenioke? Eta euskaldunei orokorrean? Nire euskararen ibilbidea oso luzea eta oso polita izan da. Polita da hizkuntza honetan hitz egiteko gai izatea eta jendeak uler dezan zuk esaten duzuna. Bestalde, nik ez dut herri hau ulertzen euskararik gabe, eta euskara bultzatu behar da. Euskaldun berri bati esango nioke: animo, kostatzen da, baina benetan merezi du hizkuntza menderatzean. Euskaldun zahar bati esango nioke euskararen benetako erronka dagoela erabileran, eta euskara erabili egin behar dela. Esate baterako, Autonomia Erkidegoan aurrerapauso handiak eman ditugu, baina aurrerapauso handi horiek kalean ez dira sumatzen eta erronka erabileran daukagu eta hori besterik ez, eta ez da gutxi.\nGure herria sakabanatuta dago bi estatutan (Frantzia eta Espainia) eta hiru administrazioren menpe (Euskadi, Nafarroa eta Pirinio Atlantikoak). Zuek Hegoaldean zaudete. Zergatik ez Iparraldean? Administrazioek nola tratatzen zaituztete, eta zer diferentzia daukate Iparraldeko langileek eta Hegoaldekoek? Bueno, ez da egia ELA Iparraldean ez dagoenik. ELA ez dago Iparraldean sindikatu moduan. Gu ez gara hedatu Iparraldean sindikatu moduan, baina bagaude. Han fundazio bat daukagu, Manu Robles-Arangiz Iparraldean dago eta, horren bitartez, lan aparta egiten ari gara. Sostengua ematen diogu han militante ezberdinek erabakitzen dutenari. Sostengua eman diogu, adibidez, Euskal Herriko Laborantza Ganbarari eta gure fundazioko lokaletik pasatzen dira militante horiek eta haiek erabakitzen dute zein den estrategia Iparraldean. Guk proiektu horiei sostengua ematen diegu ahal den neurrian, oso garrantzitsua delako eta guk onartzen ditugulako Iparraldean beraiek hartzen dituzten erabakiak. Haiek erabakitzen dutenari, posible badugu, sostengua emango diogu.\nTxiki, Katalunian autodeterminazioaren alde ari dira. Noizko Euskal Herrian? Zein da zuen jarrera eskubide honen alde? Katalunian adostu zen hori ikusi behar da nola amaitzen den. Zergatik diodan hori? Marx jaunak bazekien, guk bezala, Estatua horren aurka joango zela. Kontua ez da zer edo zer esatea, hori jakinda, Estatuaren jarrera jakinda, zuk horren aurka zer egingo duzun baizik. Hori argi dago: Espainiako proiektuari bai PPk bai PSOEk ematen diote babesa eta hori Estatu paktua da, eta hori oso argi dago gure ustez. Estatuaren aurka joateko Katalunian agertu dena eta interesgarria dena da instituzioetatik kanpoko mugimendu sozial oso handi bat agertu dela, eta hori oso interesgarria da. Ez dakit nola amaituko den, ez dakit zer egingo duen CIUK, baina orain arte lortu dena ez da galduko, indar hori hor dagoelako, eta markatzen duelako inpronta bat aurrera egiteko. Gure ikuspuntutik, hasieran komentatu dudan bezala, abertzaleok dugun ahulezia nagusia da abertzaleok ez garela ados jarri gutxieneko batzuk zehazteko, eta hemen ikusten dena momentu honetan borroka elektorala da, borroka instituzionala, eta hori ez da dena. Hori oso legitimoa da, baina estatuekiko gure gatazka politikoari aurre egiteko, hori baino gehiago behar da. Hori ez da egin. Sindikatu bezala, gu prest gaude gutxieneko horiek ezartzeko eta gure konpromisoa emateko, eta ez dugu onartzen esparru soziala baztertzea. Horretaz hitz egin behar da, eta ELA beti egon da prest horretaz hitz egiteko.\nAdolfo Josuren galderak erantzuten\nIldo beretik, politikari guztiek esaten dute zuek oso maximalistak zaretela eta politikan sartu zaretela. Azalduko diguzu zer esan nahi duten? Gu ez gara partidu politiko bat eta ez gara izango. Ez dugu nahi, ez. Gu sindikatu bat gara, eta eskubide guztia dugu sindikalismoaz, esparru sozialez eta politikaz hitz egiteko. Hori, adibidez, patronalak egiten du eta inork ez dio ezer esaten eta begira zein kontu potoloak esaten dituen. Eta maximalista hitza ELAri esatea, nik ez dakit zer esan nahi duen hitz horrek. Maximalista hitza iritsi zaigu Urkullurengandik. Edukiez ez bada hitz egiten, ez da ulertzen zein den jarrera. Guk esan diogu Lehendakariari azaldu dituen aurrekontuak oso gogorrak direla, murrizketa handiekikoak. Nik diodana da aztertu behar dela bakoitzak esaten duena, ez geratzeko hitz potoloekin; batzuetan, hitz horiek estigmatizazioa bilatzen dutelako, organizazioaren estigmatizazioa. Eta, beste alde batetik, hitz bera ezker abertzaleak erabili zuen Kutxabanken gaiarekin. Edukiak aztertu behar dira eta egoera larri honetan gu ez gara maximalistak. Maximalista izatea da, esate baterako, EHn nahi dugula Europan dagoen presio fiskala politika soziala egiteko? Politika solidarioa egiteko? Zergatik da hori posible beste herrialdeetan eta hemen ez? Zer klase politiko daukagu horri aurre egiteko? Horretaz hitz egiteko garaian, guk pentsatzen dugu. Eta gure ideiak azaltzen baditugu, irabazten dugu. Gu ez gara maximalistak, ezta pentsatu ere.\nOrain esaguzu nola ikusten duzun Bake prozesua. Bake prozesua, oso gaizki, guk uste. Guk daukagu daukagun informazioa, baina guk prozesua blokeatuta ikusten dugu. Esan daiteke ez dugula bizi izan inoiz horrelako egoerarik. PPk normalizaziorako aukera paregabea dauka, baina ematen du ez duela nahi eta bere ekarpena izan behar dela esparru ezberdinetan oztopoak jartzea. Beste herrialdeetan posible izan dena hemen ez dute egin. Hego Afrikan, Irlandan… nola bilatu dituzten irtenbideak prozesua aurrera eramateko, normalizazioaren esparruan diot. Guk horrela ikusten dugu PP. Eta horrela bada, hau arazoa da prozesua aurrera eramateko. Blokeatuta.\nBukatzeko, prentsan agertzen diren guztiek esaten digute oraingo gazte belaunaldia oso ondo prestatuta dagoela; hobeto esanda, sekula baino hobeto, baina langabezian gaude. Beraz, zer etorkizun daukagu gazteok, zure ustez? Gauzak aldatzen ez badira, oso txarra izango da dena, lan-baldintzak esaterako, lana aurkitzen duenarentzat. Aldatu beharra dago, neoliberalismoak ez baitu kaltea besterik ekartzen. Neoliberalismoa dagoen herrialdeetan ez dago hori gainditu duenik, eta hori aldatu egin behar da. Lehen esan dut eta orain errepikatzen dut: “efecto sustitucion”. Nik hori ez dakit euskaraz nola esaten den. Lan-erreforma oso krudela egin dute enpresaburuei babesa emateko, jendea kaleratzeko merke eta erraz, eta jendea erraztasun handiz joan da kalera; eta gainera, enpresak bonifikazioak edo subentzioak edo diru languntza publikoa jasotzen du. Enpresek, komatxoen artean, esklabuak dituzte; ez dira esklabuak, baina ematen dute. Orain enpresak jendea inongo eskubiderik gabe kontratatu nahi du. Murrizten dituzte, beste aldetik, prestazio sozialak, oztopo bat delako. Haiek momentu honetan soldatak jaitsi nahi dituzte, eta ondo dakite, prestazio sozialak altuak badira, soldatak ezin direla jaitsi. Orduan nahi dutena da bi horiek jaitsi. Eta guk nola ikusten dugun hori? Nola ikusten dugun etorkizuna? Borroka handia antolatu behar dugu, politikariei esateko aldatu behar dutela beraien politika, alternatibak daudelako. Ez badugu mobilizazio hori lortzen, ez dira aldatuko, haien atxikimendua kapitalaren atxikimendua delako. Beste politika bat behar dugu, eta hori mobilizazioaren bidez lortuko da. Hori da gure sindikatua egiten ari dena, beste sindikatuekin eta beste gizarte eragileekin.\nBueno, guk bukatu dugu, Txiki, baina mesede bat eskatuko dizugu: badakizu gu orain unibertsitateko edo lanbide eskoletako atarian gaudela, zerbait esan edota aholkuren bat emango zeniguke gure gelakideentzat? Unibertsitatean orain balioak edo baloreak ez dakit ikasten diren ala ez; jendea, ikasleak, prestatzen dituzte: lehiakortasuna, lehiakortasuna, lehiakortasuna… Eta lehiakortasuna ideologia hutsa da . Nik hau esango nieke ikasleei: ez ahaztu zein diren zeuen oinarriak, ez ahaztu zeuen inguruan jendea nola bizi den, eta ez ahaztu ez dela posible gizarte justu bat lortzea guztiek aukerak ez badituzte. Bizi garen momentu honetan, desberdintasun sozialak handiagoak egiten dira: langabezia gehiago, pobrezia gehiago, eta, lehen esan bezala, desberdintasun sozial gehiago. Eta ikasleei esango nieke ez ahazteko beraien oinarriak, zeuen oinarriak langilerian daudelako.\nEskerrak eman nahi dizkiogu ELAri eta, batez ere, Adolfori bere denbora guri eskaini izanagatik. Berarekin izandako solasaldiari esker, orain langile munduari buruzko informazio gehiago daukagu, interesgarria oso. Krisi egoera honetan ezinbestekoa da gauzak nola funtzionatzen duten eta zein alternatiba dauden ezagutzea, eta gure informatze prozesu horretan Adolfok parte hartze handi bat izan du. Eskerrak berriz ere Adolfori, Euskaljakintza eta gure partez.\nElkarrizketa: Markel Hidalgo eta Josu Agirre\nAbout Markel Hidalgo\nView all posts by Markel Hidalgo →\nela, elkarrizketak, muñoz, solasean\nMartin Garitano: “Bakebidearen abiapuntutzat har dezakegu Aieteko Konferentzia, baina sentsazioa gazi-gozoa da”\nMaialen Lujanbio: “Ni ez naiz sentitzen gizonen artean emakume bat, bertsokideen artean bertsolari bat baizik”


EA Donostiak enpatia handiagoa eskatzen du klase politikoaren artean, eta bizikidetza demokratikoari laguntzen ez dion ekintza oro irmotasun berarekin salatzen, gaitzesten edo baztertzen da – GAUR DONOSTIA\nFecha: 24 mayo, 2020Autor/a: Gorri 0 Comentarios\nKomunikatua / Prentsa oharra\nDonostiako Eusko Alkartasunako Batzorde Eragileak Parte Zaharreko Batzokian eta Altzako Talde Sozialistaren egoitzan gertatutakoa ezagutu bezain laster, bi erasoak gaitzetsi zituen eta EAJren eta PSE-EEren familiei elkartasuna adierazi zien.\nEra berean, atzo ere kezka agertu zuen azken egunotan gertatzen ari diren erasoengatik, guztiz onartezinak eta justifikaezinak baitira. Eraso horiek arbuio argia merezi dute, erasotako pertsona edo erakundea edozein izanda ere; izan ere, ekintza horiek demokraziaren aurkakoak dira, atzerapausoa izateaz gain, eta ez diote batere laguntzen gizarte bezala lortu nahi dugun bizikidetza demokratikoari.\nEusko Alkartasunak eta gure toki erakundeak beti gaitzetsi du argi eta garbi giza eskubideen urraketa oro, eta era berean arbuiatu ditu mehatxua, indarkeria eta ilegalizazioa arma politiko gisa, desberdinen arteko elkarrizketa defendatuz.\nHorregatik, ez dugu une hau pasatzen utzi nahi sakabanaketaren amaiera eta preso guztiek dituzten eskubideak berriro eskatu gabe. Hala ere, argi eta garbi diogu presoen eskubideen defentsa ezin dela mehatxupean defendatu, etxe partikularren, alderdi politikoen egoitzen edo autobus batean bidaiatzen duten pertsonen aurka. Donostiako gizarteak, euskal gizarteak bezala, ez du iraganera itzuli nahi, mina eta sufrimendua eragin zuen iraganera.\nEusko Alkartasunako Donostiako Batzorde Eragilearen asmoa da gizarte demokratiko bat eraikitzea, non pertsona guztiei Giza Eskubide guztiak bermatuko zaizkien, eta Espainiako estatuak hori bermatzeko urratsak eman behar ditu, alde batera utziz mendekuzko politikak, hala nola sakabanaketa.\nGizarte demokratiko batean, proiektu guztiek hitzaren bidez defendatzeko aukera izan behar dute, horrek jazarpena pairatu gabe.\nHori esanda, Eusko Alkartasunako Donostiako Batzorde Eragileak klase politikoaren artean enpatia handiagoa izatea eskatzen du, eta bizikidetza demokratikoari laguntzen ez dion ekintza oro irmotasun berarekin salatu, kondenatu edo arbuiatzea.\nAnterior Entrada anterior: EA Donostia condena el ataque que ha sufrido el Batzoki de la Parte Vieja y muestra su preocupación ante los ataques que se están produciendo estos últimos días\nSiguiente Entrada siguiente: EA Donostia pide una mayor empatía entre la clase política, y se denuncien, condenen o rechace con la misma contundencia todo acto que no ayude a la convivencia democrática


Euroeskualdera zabalduz dantzari ate berriak irekitzera dator Atalak 2.0 — dantzan.eus\nHemen zaude: Hasiera › Hemeroteka › Euroeskualdera zabalduz dantzari ate berriak irekitzera dator Atalak 2.0\nEuroeskualdera zabalduz dantzari ate berriak irekitzera dator Atalak 2.0\nLaborategi bat da Atalak 2.0, dantzaren munduan esperimentazioari ateak ireki nahi dizkion programa. 2019-2020ko edizioan, sei koreografok hartuko dute parte eta hamar dantzari izango dituzte eskura, dantzaren alorra nola aberastu ikertzeko. Nobedaderik ere bada: ibilbide luzeko koreografoekin topaketa egingo dute programako parte-hartzaileek, nazio ezberdinetako dantzariekin ariko dira lanean eta bikoiztu egingo da egonaldien iraupena.\nBadira hiru urte Dantzaz konpainiak bere sorkuntza laborategia zabaldu eta Atalak 2.0 sortu zuenetik. Ordutik, dantzaren eremuan dabiltzan hainbat erakunde bildu dira proiektura –Malandain Ballet Biarritz, Baluarte Fundazioa, Donostia Kultura, Tabakalera, Dantzagunea, Azkuna Zentroa eta, aurten, Gasteizko Antzerki Sarea batu da programara– eta horien ordezkariak 2019-2020ko edizioaren berrikuntzak aurkezteko bildu ziren atzo Tabakaleran.\nAtalak 2.0 fokua sorkuntzan jartzen duen proiektua dela nabarmendu zuen Ane Rodriguez Tabakalerako ordezkariak, eta koreografoari sortze prozesuan laguntzea duela helburu. Hala, 2019ari begira, Myrian Perez Cazabonek jada egina du egonaldia Dantzagunean, Jordi Vilaseca eta Aritz Lopezek gidatutako Larrua proiektuak ekainean egingo du Tuterako Gaztambide antzokian eta Martxel Rodriguezek (Led Silhouette proiektua) abenduan hartuko du parte programan. Hurrengo urteari begira, aldiz, Denis Santacana (martxoa-apirila), Laida Aldatz (ekaina) eta Eneko Gil (azaroa-abendua) koreografoek izango dituzte euren eskura sorkuntza laborategiko baliabideak.\nBakoitzak, hamar egunez, jatorri eta adin ezberdinetako 8-12 dantzarirekin lan egiteko aukera izango du, dantzaren alorrean esperimentatzeko (ez derrigor proiektu eszeniko bat ontzeko).\nAurkezpenean parte hartu zuen, bere egonaldia amaitu berritan, Myriam Perez Cazabonek. Laborategian parte hartzea «aukera handi bat» dela baieztatu zuen koreografoak, «azpiegitura sendo bat ematen dizulako zu zure proposamenean zentratu ahal izateko». Azaldu zuenez, euren lanbidean izaten dituzten zailtasunak direla-eta, «murrizketak egitera behartuta» daude koreografoak eta, bere kasuan, beti dantzari talde txikiekin egin du lan. «Hamar dantzarirekin lan egiteko aukera izan dut, sorkuntzan zentratzekoa», eskertu zuen, eta dantzari taldearen aniztasunaz ere jardun zen: «Ibilbide desberdin batean dauden dantzariak ezagutu ahal izan ditut, eta eurek ni, eta gure lana lurralde ezberdinetara zabaltzeko aukera ere eman digu».\nFernando Saenz de Ugarte Dantzazeko zuzendari nagusiaren hitzetan, aurtengo edizioak badu berezitasunik. Batetik, Perez Cazabonek aurreratu bezala, dantzari taldearen artean aniztasuna dela nagusi: aurreko edizioetan Dantzaz-en –Dantzagunean egoitza duen Gipuzkoako Diputazioaren dantza zerbitzua– dabiltzan dantzariekin aritu izan dira koreografoak, baina edizio honetatik aurrera nazio ezberdinetako dantzariekin ariko dira. «Euroeskualdetik etorritako dantzariek hartuko dute parte, dantzari talde ezberdin bat jarriko dugu euren eskuetan». Horrez gainera, “Atalak, kafe bat?” topaketak ere bultzatuko dituzte, sortzaileak eta dantzako profesionalen arteko topaguneak sortzeko asmoz. «Topagune bat sortu dugu, mugitu egin behar dugulako gure gune segurutik, ikasten ari gara eta aurten espero dut pila bat ikasiko dugula», esan zuen.\nHirugarren aldaketak egonaldien iraupenari eragiten die. Saenz de Ugarteren hitzetan, orain artean astebeteko iraupena izan dute egonaldiek eta edizio berrian ia bi astekoa izatera pasako da iraupena.\nGasteizko Antzerki Sarea batu izana ere bada nobedadea. Haren ordezkari gisa, Marta Monfortek Atalak 2.0 egitasmorako erakunde ezberdinen artean sarea osatzea garrantzitsutzat jo zuen eta programa, bere hitzetan, «urrezko aukera bat da» parte hartzen duten koreografoentzat zein atzean dauden erakundeentzat. Aurrera begira, saretze hori sendotzearen alde egin zuten guztiek.


Prentsa Archivos - Page 11 of 14 - Umore Azoka Leioa\nadmin 2014 May 9, Friday Katalagoa\nadmin 2014 May 9, Friday 2015ko argazkiak\n“Totinades. Pailazo baten zirriborroak” erakusketa ikusgai Umore Azokan\nPrentsa 2014 May 8, Thursday Berriak, Prentsa\n“Totinades. Pailazo baten zirriborroak” erakusketa datorren maiatzaren 8ra arte ikusgai egongo da Kultur Leioan. Bertan Toti Toronell pailazoak bere ibilibide artistikoan zehar egindako irudi, erretaru eta marrazkiak erakutsiko ditu aurrenekoz; egun batez, ezustean bere arkatzak sortutako zirriborro eta kasualitateak. “Totinades. Pailazo baten zirriborroak” erakusketa pailazoen erretratuek, ikusteko poesia irudiek, paper-biribilkiek eta arrainek osatzen dute. Umorea\nUmore Azoka 2014 – Leioako Kaleko Artisten Azoka aurkeztu da\nPrentsa 2014 May 7, Wednesday Berriak, Prentsa\nUmore Azoka 2014- Leioako Kaleko Artisten Azoka aurkeztu da gaur goizeko 11:00etan Bilboko Rekalde Aretoan egin den prentsaurrekoan (Rekalde Zumardia 30, behaldea, Bizkaiko Foru Aldundiko Kultura Saila). Bertan izan dira: Miren Josune Ariztondo, Bizkaiko Foru Aldundiko Kultura Diputatua, Iban Rodríguez, Leioako alkatea ordea eta Ana López Asensio, Leioako Udaleko Kultura eta Gazteria Saileko Zuzendaria eta\nadmin 2014 May 7, Wednesday Konpanien argazkiak\n2014ko Umore Azokan profesionalek izena emateko epea ostiralean itxiko da\nadmin 2014 April 30, Wednesday Berriak, Prentsa\nDatorren ostiralean, maiatzaren 2an, itxiko da profesionalentzat 2014ko maiatzaren 15etik 18ra ospatuko den Umore Azoka-Leioako Kaleko Artisten Azokan parte hartzeko izen emate epea. Inskripzioa webgunearen bitartez ere egin daiteke. 2014ko Umore Azokan 100 emanaldi baino gehiago eskainiko dira, 43 konpainien eskutik, hoietatik 13 Euskal Herrikoak, 24 estatukoak eta 6 nazioartekoak. Guztira 45 ikuskizun aurkeztuko dituzte,\nUmore Azokaren establezimendu-lagun izan nahi duzu? Apirilaren 28ko batzarrera etorri\nadmin 2014 April 23, Wednesday Berriak, Prentsa\nLeioako Udalak, Kultura eta Gazteria Sailaren eskutik, aurten burutuko den “2014ko Umore Azokaren establezimendu laguna” kanpainaren berri eman nahi du. Kanpaina hau Leioako ostalaritza establezimendu guztiei zuzendua dago, eta 2014ko maiatzaren 15etik 18ra izango den Umore Azokan, Leioako ostalaritza eskaintza ezagutarazteko helburua du. Bizi dugun une ekonomiko zail honetan, ezinbestekoa da Umore Azokak suposatzen duen\n‘Igogailuan norbere burua saltzeko’ ikastaroa profesionalei zuzendua\nadmin 2014 April 22, Tuesday Berriak, Prentsa\nUmore Azokaren baitan konpainia parte hartzeileen formakuntza eta hedapena ahalbidetuko duen ikastaro berezia antolatu dute datorren maiatzaren 8an Kultur Leioan ‘Igogailuan norbere burua saltzeko ikastaroa’ izenburupean. Aurretik, datorren apirilaren 29an, Pierre Berthelotek, Generik Vapeur konpainia frantziarraren zuzendariak, ‘Kalean antzezteko idaztea’-ri buruzko ikastaroa eskeiniko du. ‘Igogailuan norbere burua saltzeko’ Ikastaroak enpresetako estrategiak bereganatu eta arte martxan\nKaleko ikuskizunak idazten ikasteko jardunaldia egingo dute Umore Azokaren aurrerapen gisa\nadmin 2014 April 3, Thursday Berriak, Prentsa\nMaiatzaren 15etik 18ra ospatuko den Umore Azokaren aurrerapen gisa, hilabete honetan bertan, apirilaren 29an, arte eszenikoen profesional, ikasle zein disziplina ezberdinetako sortzaileei zuzendutako tailerra antolatu du. Formazioa nagusi den ekintza honek espazio publikoan plazaratzeko helburua duten ikuskizunen idazketari helduko dio eta Pierre Berthelot, Generik Vapeur konpainia frantziarraren zuzendaria izango du gidari. “Kalean antzezteko idaztea” titulupean,


Hodeng-au-Bosc - Wikipedia, entziklopedia askea.\n49° 51′ 44″ N, 1° 42′ 26″ E / 49.8622°N,1.7072°E / 49.8622; 1.7072Koordenatuak: 49° 51′ 44″ N, 1° 42′ 26″ E / 49.8622°N,1.7072°E / 49.8622; 1.7072\nCampneuseville, Nesle-Normandeuse, Neuville-Coppegueule, Vieux-Rouen-sur-Bresle, Saint-Léger-sur-Bresle eta Senarpont\n302 (%52.5) 273 (%47.5)\nHodeng-au-Bosc Frantziako udalerria da, Itsas Sena departamenduan dagoena, Normandia eskualdean. 2013an 591 biztanle zituen.\n2007an Hodeng-au-Bosc udalerrian erroldatutako biztanleak 591 ziren. Familiak 187 ziren, horien artean 36 pertsona bakarrekoak ziren (20 bakarrik bizi ziren gizonak eta 16 bakarrik bizi ziren emakumeak), 61 seme-alabarik gabeko familiak ziren, 78 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 214 etxebizitza zeuden, 195 familiaren etxebizitza nagusia ziren, 7 bigarren erresidentzia ziren eta 11 hutsik zeuden. Etxebizitza guzti hauek 214etxeak ziren. 195 etxebizitza nagusietatik 147 bere jabearen bizilekua ziren, 45 alokairuan okupaturik zeuden eta 3 doan lagata zeuden; 1ek gela bat zuen, 5 etxek bi zituzten, 39 etxek hiru zituzten, 56 etxek lau zituzten eta 94 etxek bost zituzten. 151 etxek euren parking plaza propioa zuten azpian. 83 etxetan ibilgailu bat zegoen eta 92 etxetan bat baino gehiago zituzten.\nHodeng-au-Bosc udalerriko biztanleria-piramidea 2009an .\n2007an lan egiteko adina zuten pertsonak 346 ziren, horien artean 273 aktiboak ziren eta 73 inaktiboak ziren. 273 pertsona aktiboetatik 250 lanean zeuden (146 gizon eta 104 emakume) eta 22 langabezian zeuden (11 gizon eta 11 emakume). 73 pertsona inaktiboetatik 23 erretiraturik zeuden, 20 ikasten zeuden eta 30 "bestelako inaktibo" gisa sailkaturik zeuden.\n2009an Hodeng-au-Bosc udalerrian 194 unitate fiskal zeuden, 519,5 pertsonek osaturik. Pertsona bakoitzeko diru-sarrera fiskalaren mediana urteko 20.915 euro zen.\n2007an zeuden 8 komertzioetatik, 1 bestelako produktu industrialen fabrikazioko enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Hodeng-au-Bosc udalerrian 11 nekazaritza-ustiategi zeuden.\nSaint-Léger-sur-Bresle (1,4 km)\nSenarpont (2,9 km)\nVieux-Rouen-sur-Bresle (3,8 km)\nInval-Boiron (4,0 km)\nNeuville-Coppegueule (4,1 km)\nBermesnil (4,3 km)\nSaint-Germain-sur-Bresle (4,4 km)\nNesle-l'Hôpital (4,7 km)\nPierrecourt (4,8 km)\nSaint-Martin-au-Bosc (4,8 km)\nLe Mazis (5,2 km)\nSaint-Aubin-Rivière (5,2 km)\nLignières (5,5 km)\nLignières-en-Vimeu (5,5 km)\nNesle-Normandeuse (5,6 km)\nFoucaucourt-Hors-Nesle (5,8 km)\nBNF: 15274949f (data)\nOrriaren azken aldaketa: 17 otsaila 2021, 07:31.


Senpereko aintzira bete nahi du Seaskak Ikastolak zabaltzen jarraitzea xede - GARA\nHasiak dira lanean Senpereko aintziran, datorren igandean, bertara, ikastolen bestarako, hurbilduko diren milaka lagunei harrera egin ahal izateko. Karpak muntatu, ostatuak atondu eta antolaketa orokorra finkatzeko berrehun bat lagun ari dira jo eta su lanean joan den astetik. Ikastoletako guraso ohiak, egungoak, enpresa pribatuak, elkarteetako kideak eta Senpereko herriko etxeko langileak elkartu dira. Bestarako astebete besterik geratzen dela baliatuta, Herri Urrats elkarteko ordezkariek eta Seaskako arduradunek, «Elkartuz zabaldu» lelopean iraganen den jaiaren egitarau orokorra aurkeztu nahi izan dute.\n«Astebete geratzen da besterik ez», nabarmendu du Hur Gorostiaga Seaskako zuzendariak. Eta, astebete horretan, Euskal Herriko bazter guztietara Senpereko aintzirako hitzordua zabaltzeko ordua datorkiela goraipatu du. «Elkartuz zabaldu» leloarekin, «Euskal Herri osoari elkartasunerako deia zabaldu nahi izan» diotela azpimarratu dute, «Seaskaren garapenerako egitasmo guztiak egun bakar batean jokatzen» direla argituz.\nHerri Urratsek Lapurdi, Nafarroa Behere eta Zuberoako ikastolen hedapen etengabean daukan garrantzia goraki azpimarratu du, beraz, Gorostiagak. Horrekin batera, ikastolak azken urteotan bizitzen ari diren «iraultza lasaia» gogoratu du zuzendariak, «emendatze etengabe batek eragindako krisiari» aurre egiten ahalegintzen ari direla erranez. Behar horren aitzinean, botere publikoen laguntza murritza da Seaskak duen arazo nagusia. Kanboko Xalbador ikastetxea berritzeko lanentzako, adibidez, Pirinio Atlantikoetako Kontseilu Nagusiak 1,5 milioi euro baizik ez dizkiela eman zehaztu du Gorostiagak, jakinik obrek 5,5 milioi euroko aurrekontua dutela. Horrenbestez, iazko Herri Urratseko etekinak, aurtengoak, eta, seguruenik datorren urtekoak ere, Xalbador ikastetxearen berritze lanak ordaintzeko baliatuko dira.\n«Orain arte, aipatzen dugun ikasle emendatzearen iraultza lasaia lehen mailetan gertatu da, baina, kolegioetara ere hedatzen hasi da. Urtero berrogei bat ikasle gehiago ditugu», nabarmendu du Gorostiagak. Gaur egun dauden hiru ikastetxeei laugarren bat gehitzeko asmoa du, beraz, Seaskak. Eta oraindik arras zehaztuta ez badago ere, Baionan izan beharko luke. Biarritzen ere lizeo berri bat irekitzekotan dira. Proiektu horiei guztiei aurre egin ahal izateko, aurten Herri Urrats erraldoi bat izatea espero dute ikastolek, eta, horretarako, buru-belarri aritu da urte osoan zehar jaia antolatzeko ardura izan duen lantaldea, betiere ahal bezain egitarau aberats eta erakargarria prestatzea helburu.\nSu ta Gar, Zarama eta La Troba\nAurten bost guneetan zehar hedatuko dira animazioak: Nafarroa, Lapurdi, Araba, Gipuzkoa eta Haurren Xokoa. Gose, Zarama, Obrint Pas eta Su ta Gar musika taldeak, Anje Duhalde abeslaria, bertsolariak eta Kukai gazte dantza taldea izango dira besteak beste. Aurten, Haurren Xokoarekin indar berezia egin dute antolatzaileek; hala, Oreka zirku taldea, Pirritx, Porrotx eta Marimotots pailazoak eta beste animazio guztiak dohainik preziatzeko aukera izanen dute haurtxoek. Baina, ekitaldi guztien artean, aurtengo edizioaren abestia egin duen La Troba talde katalanaren kontzertua azpimarratu dute.\nUrtero bezala, berrikuntzak ere ez dira eskas izango antolakuntzan. «Elkartuz zabaldu» leloaren esanahiari helduz, lekuko elkarteekin elkarlana abiatu dute. Euskal monetaren aldeko elkartea da horietariko bat. Elkarteak, ekimenaren berri emateko aukera izanen du artisauen gunean mahai bat atxikiz. Inguramenaren babesaren arloan ere ahalegin berezia eginen da aurtengoan Senpereko aintziraren ingurua garbi mantentzeko.


"Petri" sagardoaren kortxo zerbitzaile berria. - Sagardoaren Lurraldea\n“Petri” sagardoaren kortxo zerbitzaile berria.\nMai 21, 2013 Sailkatu gabea 0 comments\nJoaquin Escuderok diseinaturiko kortxo zerbitzaila “Petri” sagardoarekin estreinatu da.\nEz da inongo berrikuntza sagardoa ondo zerbitzeak bere zaporea indartu eta sagardo naturalaren beste ezaugarriak ere indartzen dituela. Horregatik, Petritegi sagardotegiak kontsumitzaileari lan hori erraztu nahi izan dio kortxo zerbitzaile berriarekin.\nSagardoaren tradizioa eta teknologia berrien artean zubi berri bat ireki nahi izan dute kortxo bat bezain baliabide errazarekin. Hala, hemendik aurrera Petritegiko Eusko Labeldun “Petri” sagardoak kortxo zerbitzaile berria eramango du.\nPetritegi sagardotegiaren proposamena zerbitzatzaile soil bat baino gehiago da; batetik, jatorrizko kortxo baten haurrean gaude, sagardoa ontziratzeko prozesu industrialean erabiltzen den kortxoa eta bestetik, sagardoa mahaian zerbitzatzeko kortxoa da.\nKortxo zerbitzailearen helburua, sagardoa zerbitzatzeko modua ezagutzen ez duten kultura eta kontsumitzaileengan produktua zerbitzatzeko erritua eta prozesua erraztea da.\nGainera, bere abantailak ere baditu: higienikoagoa da, kontserbazio hobea dauka eta zerbitzariari lana errazten dio. Garrantzitsuena orokorrean, sagardoa ezagutzea eta esperientziarik ez duen jendeak baldintza hoberenetan bere zaporeaz gozatzeko aukera ematea da.